**Утвърдил: Съгласувал:**

**Областен Управител Началник на РУО – Кюстендил**

***ОБЛАСТНА СТРАТЕГИЯ***

***ЗА ПОДКРЕПА ЗА ЛИЧНОСТНОТО РАЗВИТИЕ***

***НА ДЕЦАТА И УЧЕНИЦИТЕ В ОБЛАСТ КЮСТЕНДИЛ***

**(2022-2023)**

|  |
| --- |
| Кюстендил, април 2022 г. |

**КАТЯ ДИМИТРОВА МАЯ СТОЙЧЕВА-НИКОЛОВА**

СЪДЪРЖАНИЕ

[ВЪВЕДЕНИЕ 2](#_Toc496187531)

[I. Анализ на състоянието и потребностите за подкрепа за личностно развитие на децата и учениците в област Кюстендил (обобщен) 3](#_Toc496187532)

[1. Институции за предоставяне на подкрепа за личностно развитие на децата и учениците в Област Кюстендил 3](#_Toc496187533)

[2. Информация и анализ на данните за деца и ученици, подлежащи на задължително предучилищно и училищно образование 11](#_Toc496187534)

[3. Подкрепа за личностно развитие на децата и учениците в Област Кюстендил 13](#_Toc496187535)

[3.1. Анализ на осигурената обща подкрепа за личностно развитие на децата и учениците в област Кюстендил 14](#_Toc496187536)

[3.2. Анализ на текущото осигуряване на допълнителна подкрепа за личностно развитие на деца и ученици в Област Кюстендил 28](#_Toc496187537)

[4. Идентифицирани потребности за подкрепа за личностно развитие на децата и учениците от област Кюстендил 44](#_Toc496187538)

[II. Предизвикателства 48](#_Toc496187539)

[III. Стратегически цели и дейности 48](#_Toc496187540)

[IV. Механизъм за управление, мониторинг и оценка на изпълнението 57](#_Toc496187541)

[V. Финансиране 59](#_Toc496187542)

[VI. Популяризиране на областната стратегия 59](#_Toc496187543)

[Приложения 60](#_Toc496187544)

# ВЪВЕДЕНИЕ

Областната стратегия за подкрепа за личностно развитие на децата и учениците на област Кюстендил е разработена в изпълнение на разпоредбата на чл. 196 от Закона за предучилищното и училищното образование (обн. ДВ бр. 79 от 13.10.2015 г.) (ЗПУО) и чл. 5 от Наредбата за приобщаващото образование (приета с ПСМ № 232 от 20.10.2017 г.).

Областната стратегия за личностно развитие на област Кюстендил е разработена на базата на анализи, извършени за всяка община в границите на областта и определя потребностите, предизвикателствата и взаимодействията между участниците и заинтересованите лица в процеса на осигуряване на подкрепа за личностно развитие.

Периодът на действие на документа е 2022-2023 г.

Документът съдържа – Въведение, шест части: Анализ на състоянието и потребностите за подкрепа за личностно развитие на децата и учениците в област Кюстендил (обобщен), Предизвикателства, Стратегически цели и дейности в областта на подкрепата за личностно развитие на децата и учениците от област Кюстендил, Финансиране, Механизъм за управление, мониторинг и оценка на изпълнението, Популяризиране на стратегията, 9 приложения (Анализ на потребностите от подкрепата за личностно развитие на децата и учениците на общините от област Кюстендил).

# I. Анализ на състоянието и потребностите за подкрепа за личностно развитие на децата и учениците в област Кюстендил (обобщен)

## 1. Институции за предоставяне на подкрепа за личностно развитие на децата и учениците в Област Кюстендил

Съгласно чл. 174, ал. 1 от Закона за училищното и предучилищното образование институциите в системата на предучилищното и училищното образование осигуряват подкрепа за личностно развитие на децата и учениците съвместно с държавните и местните органи и структури и доставчиците на социални услуги.

1) Институции в системата на предучилищното и училищно образование в област Кюстендил

Институциите в предучилищното и училищно образование, определени в чл. 24-27 на Закона за предучилищното и училищното образование са детските градини, училищата, центровете за подкрепа за личностно развитие и специализираните обслужващи звена.

На територията на Област Кюстендил функционират следните институции в предучилищното и училищно образование:

* 19 детски градини с 27 допълнителни сгради, в които се провежда обучение;
* 37 общински и държавни училища;
* 1 център за подкрепа на личностното развитие;
* 1 регионален център за подкрепа на процеса на приобщаващо образование
  1. Детски градини и детски градини с допълнителен адрес на сгради, в които се провежда обучение

Информацията за детските градини по официален и допълнителен адрес на сградите, в които се провежда обучение на територията на всяка една от общините в областта е обобщена и представена в следващата таблица.

| **№** | **Община** | **Наименование на институцията** | **Вид** | **Населено място** |
| --- | --- | --- | --- | --- |
| 1 | **Община**  **Бобов дол** | *ДГ "Дружба"* | Централна база | гр. Бобов дол |
| База „Христо Ботев“ | гр. Бобов дол |
| 2 | *ДГ "Миньор"* | - | гр. Бобов дол |
| 3 | **Община Бобошево** | *ДГ "Здравец"* | Централна база | гр. Бобошево |
| 4 | **Община Дупница** | *ДГ "Мечта"* | Централна база  Допълнителен адрес – ул.“ Никола Малашевски“ № 11 – гр. Дупница  Допълнителен адрес – с. Джерман | гр. Дупница |
| 5 | *ДГ "Детелина"* | Централна база-ул. „Витоша“ № 1  Допълнителен адрес – с. Бистрица | гр. Дупница |
| 6 | *ДГ "Зора"* | Централна база – ул. Клисура“ № 2  Допълнителен адрес – ул. „Еделвайс“ № 12 - гр. Дупница  Допълнителен адрес – ул. „Изгрев“ № 24А – гр. Дупница  Допълнителен адрес – Самораново | гр. Дупница |
| 7 | *ДГ "Калина"* | Централна база – ул. „Велико Търново“ № 8 | гр. Дупница |
| 8 | *ДГ "Слънце"* | Централна база  Допълнителен адрес – ул. „Бачо Киро“ № 18  Допълнителен адрес – ул. „Свети Мина“ № 1 | гр. Дупница |
| 9 | *ДГ "Радост"* | Централна база – с. Яхиново  Допълнителен адрес – с. Червен брег  Допълнителен адрес – с. Крайници | с. Яхиново |
| 10  11 | **Община Кочериново** | *ДГ "Ален мак"* | Централна база | гр. Кочериново |
| Допълнителен адрес | с. Бараково |
| Допълнителен адрес | с. Стоб |
| 12 | **Община Кюстендил** | *ДГ "Еделвайс"* | Централна база-ул. „Георги Бенковски“ № 10 | гр. Кюстендил |
| Допълнителен адрес – ул. „Спартак“ № 21 | гр. Кюстендил |
| Допълнителен адрес – с. Жиленци | с. Жиленци |
| 13 | *ДГ "Мечта"* | Централна база- ул. Бузлуджа“ № 91 | гр. Кюстендил |
| Допълнителен адрес- кв. „Изток“, ул. „София“№3 | гр. Кюстендил |
| 14 | *ДГ "Слънце"* | Централна база-ул. „Цар Симеон I“ № 84 | гр. Кюстендил |
| Допълнителен адрес-ул. „11 август“ № 7 | гр. Кюстендил |
| Допълнителен адрес –ул. Велбъжд“ № 7 | гр. Кюстендил |
| Допълнителен адрес- „Кокиче“ № 7 | гр. Кюстендил |
| Допълнителен адрес | с. Слокощица |
| 15 | *ДГ "1 юни"* | Централна база – кв. „Запад“ | гр. Кюстендил |
| Допълнителен адрес - ул. "Проф. Георги Паспалев" № 11 | гр. Кюстендил |
| 16 | *ДГ "Май"* | Централна база – ул. „Места“ № 7А | гр. Кюстендил |
| Допълнителен адрес | с. Коняво |
| 17 | *ДГ "Славейче"* | Централна база-ул. „Гладстон“ № 17 | гр. Кюстендил |
| Допълнителен адрес – ул.“Райна Цанева“ № 12 | гр. Кюстендил |
| Допълнителен адрес- ул. „Димчо Дебелянов“ № 5 | гр. Кюстендил |
|  | **Община Невестино** | *ДГ "Райна Княгиня"* | Централна база | с. Невестино |
| 18 | **Община Рила** | *ДГ "Д-р Тодора Миладинова"* | Централна база – ул. „Септемврийска“ № 4 | гр. Рила |
| 19 | **Община Сапарева баня** | *ДГ "Света Анна"* | Централна база – ул. „Отец Паисий“ № 10 | гр. Сапарева баня |
| Допълнителен адрес | с. Овчарци |
| Допълнителен адрес | с. Ресилово |
| Допълнителен адрес | с. Сапарево |

Източник: По данни от Анализ на потребностите от подкрепата за личностно развитие на децата и учениците на общините от област Кюстендил

Детските градини в областта са на целодневна организация на задължителното предучилищно образование, разполагат с добра материално-техническа база, педагогически кадри и помощен персонал с опит и квалификация, оптимални условия за отглеждане, възпитание и обучение на децата.

В детските заведения се осигурява равен достъп на всички деца за качествено образование, гарантиран е достъпът до добра подготовка на всяко дете за постъпване в училище, създадени са условия за овладяване на книжовен български език в междуетническа среда. Осигуряват се адекватни възможности за интегрирано обучение на деца със специални образователни потребности.

С Решение № 424/29.04.2021 г. на Общински съвет – Кюстендил е въведено задължително предучилищно образование на децата на 4-годишна възраст в детските градини на територията на община Кюстендил, считано от 2021/2022 учебна година. Обхващането е детска градина на децата на 4 години е важно за езиковото, когнитивното, емоционалното и социалното им развитие. Заедно с обучението, възпитанието и социализацията се осигурява и редовна грижа, здравословна храна и контролирани хигиенни условия. В същото време се дава възможност на родителите да са активни на пазара на труда. Задължителното предучилищно образование помага за преодоляване на обучителните затруднения чрез ранно идентифициране на потребностите на децата, предотвратява натрупването на дефицити, а в последствие и отпадането им от образователната система.

Включването в предучилищното образование е и стъпка към интегриране на децата, чиито майчин език е различен от българския. Необходимо е тяхното активно участие и редовно посещения на подготвителната група, за да могат да достигнат равнище на владеене на езика, което да има позволи успешно начало и представяне в училищното обучение.

1.2. Училища

През учебната година 2021/2022 в област Кюстендил функционират 37 общински и държавни училища, 17 от които са включени в списъка на средищните училища, а 4 едновременно с това са включени и в списъка на защитените училища.

Общинските училища са 28, в т.ч.: 2 начални училища, 16 основни училища, 4 средни училища, 1 спортно училище, 2 професионални гимназии и 3 профилирани гимназии. Държавните училища са 9, в т.ч.: 8 професионални гимназии и 1 средно училище към местата за лишаване от свобода.

През 2020 година с Решение № 88/27.02.2020 г. на Общински съвет – Кюстендил в община Кюстендил е извършена оптимизация на мрежата от общински основни училища, считано от 2020/2021 учебна година, като четири от основните общински училища се преобразуват чрез вливане в три основни училища, както следва:

* Преобразуване на ОУ „Даскал Димитри“ чрез вливане в ОУ „Проф. Марин Дринов“;
* Преобразуване на Пето ОУ „Христо Ботев“ чрез вливане в ОУ „Св. св. Кирил и Методий“;
* Преобразуване на Седмо ОУ „Ильо войвода“ чрез вливане в Шесто ОУ „Св. Паисий Хилендарски“;
* Преобразуване на ОУ „Иван Вазов“ чрез вливане в Шесто ОУ „Св. Паисий Хилендарски“.

Трите основни училища са с официален и допълнителен адрес, както следва:

|  |  |  |
| --- | --- | --- |
| **Наименование на училището** | **Официален адрес** | **Допълнителен адрес** |
| ОУ „Св. св. Кирил и Методий“ | гр. Кюстендил, ул. „Гладстон“ №2 | гр. Кюстендил, ул. „Спартак“ №21 |
| ОУ „Проф. Марин Дринов“ | гр. Кюстендил, бул. „България“ №35 | гр. Кюстендил, ул. „Дондуков“ №43 |
| Шесто ОУ „Св. Паисий Хилендарски“ | гр. Кюстендил, ул. „Ефрем Каранов“ №33 | 1. гр. Кюстендил, ул. „Кокиче“ №7  2. гр. Кюстендил, ул. „София“ №6 |

На основание чл. 310, ал. 1, т. 2, чл. 319, ал. 1, т. 1, и чл. 320, ал. 1 от Закона за предучилищното и училищното образование, във връзка с чл. 15, ал. 1 от Наредба № 9/19.08.2016 г. за институциите в системата на предучилищното и училищното образование, по мотивирано предложение от кмета на община Дупница след Решение № 73 по Протокол № 4/23.04.2021 г. на Общинския съвет – Дупница, становище на експертната комисия, назначена със Заповед № РД 09 – 1107/21.05.2021 г. на министъра на образованието и науката, поради привеждане статута на училището в съответствие с изискванията на чл. 38, ал. 1, т. 2 от ЗПУО, според който в основните училища се обучават ученици от I до VII клас, считано от 15.09.2021 г. със Заповед № РД 14 - 37/29.06.2021 г. на Министъра на образованието и науката Средно училище „Св. Климент Охридски“ – град Дупница се преобразува в Основно училище „Св. Климент Охридски“.

Информацията за училищата в областта е обобщена в следващата таблица.

| **№** | **Име на институцията** | **Вид (чл.24-27 от ЗПУО)** | **Населено място** | **Вид (чл.35-36 от ЗПУО)** |
| --- | --- | --- | --- | --- |
| 1 | Начално училище "Свети Климент Охридски" | начално | гр. Кюстендил | Общинско |
| 2 | Начално училище "Св. св. Кирил и Методий" | начално | с. Раждавица | Общинско |
| 3 | Основно училище "Христо Ботев" | основно | с. Невестино | Общинско |
| 4 | Основно училище "Св. Климент Охридски" | основно | с. Трекляно | Общинско |
| 5 | Основно училище "Никола Йонков Вапцаров" | основно | гр. Бобов дол | Общинско |
| 6 | Основно училище "Св. св. Кирил и Методий" | основно | гр. Бобошево | Общинско |
| 7 | Основно училище "Аверкий Попстоянов" | основно | гр. Рила | Общинско |
| 8 | Основно училище "Свети свети Кирил и Методий" | основно | гр. Дупница | Общинско |
| 9 | Основно училище „Свети Климент Охридски“ | основно | гр. Дупница | Общинско |
| 10 | Основно училище "Неофит Рилски" | основно | гр. Дупница | Общинско |
| 11 | Основно училище "Христаки Павлович" | основно | гр. Дупница | Общинско |
| 12 | Основно училище "Евлоги Георгиев" | основно | гр. Дупница | Общинско |
| 13 | Основно училище "Христо Ботев" | основно | с. Крайници | Общинско |
| 14 | Основно училище "Христо Ботев" | основно | с. Самораново | Общинско |
| 15 | Основно училище "Свети свети Кирил и Методий" | основно | с. Яхиново | Общинско |
| 16 | Основно училище "Професор Марин Дринов" | основно | гр. Кюстендил | Общинско |
| 17 | Шесто основно училище "Св. Паисий Хилендарски" | основно | гр. Кюстендил | Общинско |
| 18 | Основно училище "Св. св. Кирил и Методий" | основно | гр. Кюстендил | Общинско |
| 19 | Професионална гимназия по селско стопанство "Св. Климент Охридски" | професионална гимназия | гр. Кюстендил | Общинско |
| 20 | Професионална гимназия по облекло и стопанско управление | професионална гимназия | гр. Дупница | Държавно |
| 21 | Професионална гимназия по транспорт | професионална гимназия | гр. Дупница | Държавно |
| 22 | Професионална техническа гимназия "Джон Атанасов " | професионална гимназия | гр. Кюстендил | Държавно |
| 23 | Професионална гимназия по икономика и мениджмънт "Йордан Захариев" | професионална гимназия | гр. Кюстендил | Държавно |
| 24 | Професионална гимназия по туризъм "Никола Йонков Вапцаров" | професионална гимназия | гр. Кюстендил | Държавно |
| 25 | Професионална гимназия по лека промишленост "Владимир Димитров-Майстора" | професионална гимназия | гр. Кюстендил | Държавно |
| 26 | Професионална гимназия "Акад. Сергей П. Корольов" | професионална гимназия | гр. Дупница | Държавно |
| 27 | Професионална гимназия по хранително - вкусови и химични технологии | професионална гимназия | гр. Дупница | Общинско |
| 28 | Професионална гимназия | професионална гимназия | гр. Бобов дол | Държавно |
| 29 | Профилирана гимназия "Христо Ботев" | профилирана гимназия | гр. Дупница | Общинско |
| 30 | Езикова гимназия "Д-р Петър Берон" | профилирана гимназия | гр. Кюстендил | Общинско |
| 31 | Природоматематическа гимназия "Проф. Емануил Иванов" | профилирана гимназия | гр. Кюстендил | Общинско |
| 32 | Спортно училище "Васил Левски" | спортно | гр. Кюстендил | Общинско |
| 33 | Средно училище "Христо Ботев" | средно | гр. Сапарева баня | Общинско |
| 34 | Средно училище "Христо Ботев" | средно | гр. Бобов дол | Общинско |
| 35 | Средно училище "Христо Ботев" | средно | гр. Кочериново | Общинско |
| 36 | Средно езиково училище "Св. Паисий Хилендарски" | средно | гр. Дупница | Общинско |
| 37 | Средно училище "Доктор Петър Берон" | към местата за лишаване от свобода | гр. Бобов дол | Държавно |
|  | Защитено училище - 2021/2022, определено с Решение № 832/01.12.2021 г. на МС | | | |
|  | Средищно училище - 2021/2022, определено с Решение №833/01.12.2021 г. на МС | | | |

Източник: По данни от Анализ на потребностите от подкрепата за личностно развитие на децата и учениците на общините от област Кюстендил

1.3. Центрове за подкрепа за личностно развитие и специализирани обслужващи звена

В област Кюстендил функционира само един център за подкрепа за личностно развитие (ЦПЛР), териториално разположен в град Кюстендил. Обобщение на информацията е представено в табличен вид, както следва:

| **№** | **Име на институцията** | **Вид (чл.24-27 от ЗПОУ)** | **Населено място** | **Вид (чл.35-36 от ЗПОУ)** |
| --- | --- | --- | --- | --- |
| 1 | Обединен Детски Комплекс | център за подкрепа за личностно развитие | гр. Кюстендил | Общинско |
| 2 | Регионален център за подкрепа на процеса на приобщаващото образование | регионален център за подкрепа на процеса на приобщаващо образование | гр. Кюстендил | Държавно |

Източник: По данни от Анализ на потребностите от подкрепата за личностно развитие на децата и учениците на общините от област Кюстендил

В ЦПЛР – Обединен детски комплекс се организират и провеждат занимания по интереси за развитие на интересите, способностите и компетентностите на децата и учениците в областта на науките и технологиите, изкуствата, спорта и изяви по интереси и дейности по кариерно ориентиране на учениците.

Регионален център за подкрепа на процеса на приобщаващото образование осигурява координация на дейностите във връзка с оценката на индивидуалните потребности на децата и учениците със специални образователни потребности за предоставяне на допълнителна подкрепа за личностно развитие. Осигуряват на детските градини и училищата ресурсни учители и други педагогически специалисти за работата на екипа за подкрепа и личностно развитие на екипа в образователната институция. Развиват разнообразни форми на сътрудничество с институции, с физически и юридически лица с нестопанска цел за подпомагане процеса на приобщаване на децата и учениците.

Всички дейности в ЦПЛР- ОДК се реализират от 6 щатни педагогически специалисти и нещатен педагогически персонал – 6 човека. При необходимост се наемат и допълнителни специалисти.

1.4. Кадрова обезпеченост в предучилищното и училищно образование

На територията на областта е налична информация за кадровата обезпеченост. Данни са извадени от Национална електронна информационна система за предучилищното и училищното образование /НЕИСПУО/ от РУО - Кюстендил. Данните са обобщени и представени в следващата таблица, за всяка община по отделно, като е посочен броят на съответния вид образователни институции (Детски градини, общински и държавни училища), брой на педагогическия персонал (ПП) и брой на непедагогическия персонал (НпП).

| **Община** | **Детски градини** | | | **Общински училища** | | | **Държавни училища** | | | **ЦПЛР - ОДК** | |
| --- | --- | --- | --- | --- | --- | --- | --- | --- | --- | --- | --- |
| **Брой** | **ПП** | **НпП** | **Брой** | **ПП** | **НпП** | **Брой** | **ПП** | **НпП** | **ПП** | **НпП** |
| Бобов дол | 2 | 16 | 26 | 2 | 44 | 12,5 | 2 | 21 | 4 | - |  |
| Бобошево | 1 | 4 | 4,5 | 1 | 11 | 5 | 0 | - | - | - |  |
| Дупница | 6 | 98,5 | 95 | 11 | 349 | 92 | 3 | 58 | 18,5 | - |  |
| Кочериново | 1 | 9 | 11 | 1 | 30 | 11 | 0 | - | - | - |  |
| Кюстендил | 6 | 101 | 106 | 9 | 370,5 | 116,25 | 4 | 89,6 | 33 | 6 | 8 |
| Невестино | 1 | 4 | 4 | 1 | 17 | 8 | 0 | - | - | - |  |
| Рила | 1 | 9 | 9 | 1 | 12 | 4 | 0 | - | - | - |  |
| Сапарева баня | 1 | 15 | 15,5 | 1 | 49,5 | 9,5 | 0 | - | - | - |  |
| Трекляно | - | - | - | 1 | 8 | 8 | 0 | - | - | - |  |
| **Общо:** | **19** | **256,5** | **271** | **28** | **891** | **266,25** | **9** | **168,6** | **55,5** | **6** | **8** |

По данни на РУО-Кюстендил

В детските градини и училищата в някои общини се чувства необходимост от психолози, педагогически съветници, логопеди, ресурсни учители, педагози, подготвени да работят с деца със зрителни, слухови и други увреждания или хронични заболявания, както и с деца с проблеми в поведението.

2) Доставчици на социални услуги

Доставчиците на социални услуги в област Кюстендил са съсредоточени основно в градовете Кюстендил и Дупница. Териториалната концентрация се вижда ясно от представената в табличен вид обобщена информация за доставчиците на социални услуги в Област Кюстендил.

| **№** | **Вид на социалната услуга/дейност** | **Местоположение** |
| --- | --- | --- |
| 1 | Център за социална рехабилитация и интеграция за деца и ученици (към Център да настаняване от семеен тип за хора с увреждания, гр. Бобов дол) | гр. Бобов дол |
| 2 | Център за обществена подкрепа „За да има щастие в детските очи“ | гр. Дупница |
| 3 | Център за обществена подкрепа - Дупница | гр. Дупница |
| 4 | Център за социална рехабилитация и интеграция за деца | гр. Дупница |
| 5 | Дневен център за деца с увреждания | гр. Дупница |
| 6 | Център за настаняване от семеен тип за деца | гр. Дупница |
| 7 | Преходно жилище | гр. Дупница |
| 8 | Център за настаняване от семеен тип за деца и младежи с увреждания | гр. Дупница |
| 9 | Център за ранно детско развитие | гр. Дупница |
| 10 | Център за рехабилитация и подкрепа | гр. Кочериново |
| 11 | Център за обществена подкрепа „Св. Петка“ | гр. Кюстендил |
| 12 | Дневен център за деца и младежи с умствени и физически увреждания „Вяра, надежда, любов“ | гр. Кюстендил |
| 13 | Център за услуги за ранно детско развитие | гр. Кюстендил |
| 14 | Център за обществена подкрепа „кв. Изток“ | гр. Кюстендил |
| 15 | Център за социална рехабилитация и интеграция за деца; | гр. Кюстендил |
| 16 | Център за работа с деца на улицата | гр. Кюстендил |

**Източник:** По данни от Анализ на потребностите от подкрепата за личностно развитие на децата и учениците на общините от област Кюстендил

По данни на община Бобошево децата и учениците, нуждаещи се от социални услуги се насочват към ЦОП – гр. Дупница, ЦОП „За да има щастие в детските очи“ – гр. Дупница и Сдружение „Знание, успех, промяна“ – гр. Дупница.

ДГ „Св. Анна“, гр. Сапарева баня участва в Проект на Министерството на образованието и науката, по Оперативна програма „Наука и образование за интелигентен растеж“ 2014/2020 г.- „Активно приобщаване в системата на предучилищното образование“ по дейност 1. „Допълнително обучение по Български език за деца от уязвими групи“ и дейност 3.2. „Обучение на педагогически специалисти за прилагане на скрининг тест за ранно оценяване на потребностите на децата от 3 години до 3 години и 6 месеца, за определяне на риска от обучителни затруднения и за тяхната превенция“ -1 обучен учител. В община Сапарева баня децата и учениците, нуждаещи се от социални услуги се насочват към ЦОП – гр. Дупница „За да има щастие в детските очи“ – гр. Дупница.

## 2. Информация и анализ на данните за деца и ученици, подлежащи на задължително предучилищно и училищно образование

2.1. Данни за децата, подлежащи на предучилищно образование

Предучилищното образование в Област Кюстендил се осъществява от 19 детски градини (виж Таблицата по-долу) и 9 училища.

**Деца, обхванати от предучилищното образование - Учебна година 2020/2021 (брой)**

| **№** | **Област**  **Община** | **Детски градини** | **Деца, 2-4 г.** | **Деца, 5-6 г.** | **Училища** | **Деца** | **Общо деца** |
| --- | --- | --- | --- | --- | --- | --- | --- |
|  | Област Кюстендил | 19 |  |  | 9 |  |  |
| 1 | Бобов дол | 2 | 72 | 88 | - |  | 160 |
| 2 | Бобошево | 1 | 24 | 21 | - | - | 45 |
| 3 | Дупница | 6 | 577 | 558 | 6 | 89 | 1224 |
| 4 | Кочериново | 1 | 51 | 52 | - | - | 103 |
| 5 | Кюстендил | 6 | 695 | 582 | 3 | 76 | 1353 |
| 6 | Невестино | 1 | 16 | 24 | - | - | 40 |
| 7 | Рила | 1 | 48 | 31 | - | - | 79 |
| 8 | Сапарева баня | 1 | 86 | 85 | - | - | 171 |
| 9 | Трекляно | - | - |  | - | - | - |
|  | Общо: |  | **1569** | **1441** |  | **165** | **3175** |

По данни на РУО- Кюстендил

2.2. Данни за учениците, подлежащи на задължително училищно образование

В Област Кюстендил, както е посочено по-горе, функционират 37 общински и държавни училища, един Център за подкрепа за личностно развитие/ Обединен детски комплекс, находящ се в гр. Кюстендил/ и един Регионален център за подкрепа на процеса на приобщаващото образование.

**Учащи в училищата на Област Кюстендил /I – XII/**

|  |  |  |  |  |  |
| --- | --- | --- | --- | --- | --- |
|  | I-IV клас | V-VII клас | VIII-XII клас | | общо |
|  |  |  | профилирана подготовка | професионална подготовка |  |
| Бобов дол | 180 | 145 | 76 | 94 | 495 |
| Бобошево | 34 | 25 | 0 | 0 | 59 |
| Дупница | 1399 | 1199 | 854 | 877 | 4329 |
| Кочериново | 96 | 61 | 98 | 0 | 255 |
| Кюстендил | 1589 | 1229 | 801 | 1205 | 4824 |
| Невестино | 83 | 85 | 0 | 0 | 168 |
| Рила | 53 | 35 | 0 | 0 | 88 |
| Сапарева баня | 175 | 133 | 152 | 0 | 460 |
| Трекляно | 11 | 14 | 0 | 0 | 25 |
| Област Кюстендил | 3620 | 2926 | 1981 | 2176 | 10703 |

Източник: НЕИСПУО

**Център за подкрепа на личностното развитие**

|  |  |  |  |  |
| --- | --- | --- | --- | --- |
| **Област** | **Брой ученици** | **Постоянно действащи групи** | **Временно действащи групи през учебната година** | **Временно действащи групи през ваканциите** |
| **2020/2021 учебна година** | | | | |
| Екология и опазване на околната среда | 34 | 2 | 0 | 0 |
| Наука и технологии | 13 | 1 | 0 | 0 |
| Изкуства | 297 | 22 | 5 | 3 |
| Спорт | 227 | 14 | 1 | 0 |
| Общо: | 571 /от тях 41 участват в повече от една форма | 39 | 6 | 3 |

2.3. Деца и ученици, застрашени от отпадане и/или отпаднали от системата на предучилищното и училищно образование

Основните причини за ранно излизане от образователната система са смяна на местоживеене, заминаване за чужбина, нежелание, ранни бракове.

## 3. Подкрепа за личностно развитие на децата и учениците в Област Кюстендил

### 3.1. Анализ на осигурената обща подкрепа за личностно развитие на децата и учениците в област Кюстендил

Общата подкрепа отговаря преди всичко на нуждата от превенция и навременно разпознаване на трудности в ученето при децата и учениците и на нуждата от разпознаване на дарбите на децата. Общата подкрепа включва и всички онези допълнителни дейности, които помагат на децата и учениците да се развиват и учат – дейности за мотивация, допълнително обучение, превенция на психичното здраве, превенция на насилието и тормоза, училищна политика за позитивна дисциплина, кариерно консултиране, здравна грижа, асистиране и други, които се изпълняват от помагащи и допълнителни специалисти в детската градина и в училището, както и от неспециализиран персонал.

В Закона за предучилищното и училищното образование в чл. 178, ал. 1 са определени формите и дейностите, които се включват към общата подкрепа за личностно развитие, като в чл. 178, ал. 2 - 4 са определени и институциите, които ги осигуряват, а именно:

| **чл.178, ал.1 от ЗПУО** | **Институции, чл.178, ал. 2-4** |
| --- | --- |
| 1. екипна работа между учителите и другите педагогически специалисти; | Всички институции |
| 2. допълнително обучение по учебни предмети при условията на този закон; | Само училищата |
| 3. допълнителни модули за деца, които не владеят български език; | Само детските градини |
| 4. допълнителни консултации по учебни предмети, които се провеждат извън редовните учебни часове; | Само училищата |
| 5. консултации по учебни предмети; | Само училищата |
| 6. кариерно ориентиране на учениците; | Всички институции |
| 7. занимания по интереси; | Всички институции |
| 8. библиотечно-информационно обслужване | Само училищата |
| 9. грижа за здравето; | Всички институции |
| 10. осигуряване на общежитие; | От училище или ЦПЛР |
| 11. поощряване с морални и материални награди; | Всички институции |
| 12. дейности по превенция на насилието и преодоляване на проблемното поведение; | Всички институции |
| 13. ранно оценяване на потребностите и превенция на обучителните затруднения; | Всички институции |
| 14. логопедична работа | Всички институции |

**Източник:** Обобщение по посочената нормативна уредба.

С оглед удобството на работа, при самостоятелното разглеждане на всяка една форма и дейност насочена към общата подкрепа за личностно развитие е посочено и съответното правно основание (към наименованието на съответната точка).

3.1.1. Екипна работа между учителите и другите педагогически специалисти – чл. 178, ал.1, т.1 от ЗПУО

Екипната работа между учителите и другите педагогически специалисти включва обсъждане на проблеми и обмяна на добри практики при работата им с едни и същи деца и ученици с цел повишаване ефективността на педагогическите подходи. Учителите, работещи в общинските детски градини, училища и обслужващи звена познават и използват в своята пряка работа различните видове обща подкрепа за личностно развитие, по смисъла на чл. 178, ал. 1 от ЗПУО. Обсъждат дейностите, обменят информация и добри педагогически практики с цел подкрепа на всички учители за подобряване на работата им с децата в групата или с учениците в класа. Провеждат срещи за обсъждане на информация относно обучението и развитието на учениците, определят конкретни дейности, с оглед специфичните нужди на отделните ученици с главна цел превенция на насилието и преодоляване на проблемното поведение.

За успешното реализиране на подкрепата за личностно развитие на децата и учениците, през учебната 2020/2021 24 от педагозите в община Бобов дол са участвали в квалификационни дейности- в или извън училище. Училищата са реализирали и дейности по обмен на педагогически практики за взаимодействие с деца и родители по методически обединения , провели са открити педагогически ситуации, организирали са съвместни инициативи, практикуми, спортни състезания, тържества. С оглед повишаване на педагогическите компетенции, директори, заместник директори, учители са участвали в обучения, курсове, семинари, работни срещи, конференции и други квалификационни форми по проблемите на приобщаващото образование.

**Екипи за подкрепа на личностното развитие на децата и учениците в детските градини и училищата за 2020/2021 учебна година**

|  |  |  |  |
| --- | --- | --- | --- |
| **Община** | **Брой екипи** | **Брой членове** | **Брой проведени заседания** |
| Бобов дол | 9 | 24 | 16 |
| Бобошево | 5 | 10 | 7 |
| Дупница | 150 | 271 | 266 |
| Кочериново | 12 | 21 | 6 |
| Кюстендил | 135 | 342 | 363 |
| Невестино | 8 | 13 | 10 |
| Рила | 4 | 20 | 17 |
| Сапарева баня | 18 | 43 | 11 |
| Трекляно | 2 | 5 | 3 |

**Източник**: По данни на РУО – Кюстендил.

3.1.2. Допълнително обучение по учебни предмети - чл. 178, ал.1, т.2 от ЗПУО

Допълнителното обучение по учебни предмети е насочено към ученици, които имат системни пропуски по даден учебен предмет, които са напреднали по даден учебен предмет и/или за които се препоръчва такова обучение в плана за подкрепа. Потребностите от допълнителното обучение се определят от учителя по предмета и координатора по чл. 7 от Наредба за приобщаващото образование, а за учениците със специални образователни потребности и за учениците с изявени дарби - от екипа за подкрепа за личностно развитие на конкретния ученик. Допълнителното обучение по учебен предмет се провежда в учебни дни извън часовете по училищния учебен план и по време на лятната ваканция.

Допълнителното обучение по учебни предмети се провежда и по Проект BG05M2OP001-2.011 „Подкрепа за успех“, финансиран от Оперативна програма „Наука и образование за интелигентен растеж“ (2014-2020).

Основната цел на проекта е насочена към:

1. намаляване и предотвратяване на преждевременното напускане на училище и насърчаване на равния достъп до висококачествено основно и средно образование, включващо формални, неформални и самостоятелни начини на учене за повторно включване в образователната система и системата на обучение;

2. подобряване на равния достъп до учене през целия живот за всички възрастови групи чрез формални, неформални и самостоятелни начини, усъвършенстване на знанията, уменията и квалификацията на работната сила и насърчаване на гъвкави начини за учене, включително чрез напътствия за кариерно развитие и валидиране на придобитата квалификация. Специфичните цели на проекта са: да се намали броят на преждевременно напусналите училище чрез своевременно идентифициране на системни пропуски в компетентностите на учениците и осигуряване на възможност за допълнително обучение за компенсиране на пропуските им и за повишаване на мотивацията им за успех; да се повиши професионалната компетентност на педагогическите специалисти за оценяване на резултати от обучението посредством инструментариум за установяване на пропуските на учениците в процеса на обучението им и за подобряване на постиженията им при овладяване на ключови компетентности; да се използват възможностите на кариерното ориентиране за подкрепа на ученици, които са в риск от преждевременно напускане на образователната система, с оглед бъдещата им социална, професионална и личностна реализация; да се оптимизира взаимодействието на училището с родителите на учениците от уязвимите групи и с местната общност за устойчивото задържане на учениците в училище; да се създаде мотивираща и позитивна среда за популяризиране на постиженията, компетентностите и творческите резултати на учениците чрез участието им в междуучилищни дейности и инициативи.

3.1.3. Допълнителни модули за деца, които не владеят български език - чл. 178, ал.1, т.3 от ЗПУО

Тази форма/дейност на обща подкрепа за личностно развитие се осъществява в детските градини. Реализирането на същата е свързана с извършването на ранно оценяване на потребностите и превенция на обучителните затруднения, както и на база индивидуалните потребности на всяко дете. В детските градини се провежда скрининг тест за ранно оценяване на развитието на детето и на риска от обучителни затруднения за деца на възраст от 3 години до 3 години и 6 месеца. През учебната 2019/2020 година стартира Проект BG05M2ОP001-3.005 „Активно приобщаване в системата на предучилищното образование“ с конкретен бенефициент - Министерство на образованието и науката (МОН), финансирана по ОП НОИР 2014 – 2020 г. Изпълнението на дейностите по проекта продължава до м. ноември 2022 г.

Основните дейности на проекта са: допълнително обучение по български език за деца от уязвими групи; провеждане на дейности за педагогическа, психологическа и социална подкрепа на деца от уязвими групи, включително обезпечаване на средствата за такси на детски градини с повишена концентрация на деца от уязвими групи, осигуряване на допълнителен педагогически и непедагогически персонал, осигуряване на учебни материали, пособия и помагала; осъществяване на обучение на учители и непедагогически персонал и на други заинтересовани страни/родители, ромски лидери или представители на ромската общност/; реализиране на дейности за педагогическа, психологическа и социална подкрепа за родители на деца от уязвими групи и за формиране у тях на мотивация за активно приобщаване на децата им в системата на предучилищното образование, в т. ч. чрез дейността на образователни медиатори, на социални работници, ромски лидери или представители на ромската общност; провеждане на дейности за изграждане на положителни обществени нагласи към предучилищното образование и за недопускане на дискриминация.

3.1.4. Допълнителни консултации по учебни предмети, които се провеждат извън редовните учебни часове – чл. 178, ал.1, т.4 от ЗПУО

Подкрепата се осигурява на ученици, които имат затруднения в усвояването на учебното съдържание, с акцент върху българския език по преценка на екипа за подкрепа и/или на педагогическия персонал. Допълнителните консултации се осъществяват във всяко едно от училищата в област Кюстендил.

3.1.5. Консултации по учебни предмети – чл. 178, ал.1, т.5 от ЗПУО

Консултациите по учебни предмети се провеждат извън редовните учебни часове от учителите по предмети ежеседмично в рамките на учебната година. Всички учители в област Кюстендил извършват консултации по учебни предмети по график, утвърден от директора на съответната образователна институция.

3.1.6. Кариерно ориентиране на учениците – чл. 178, ал.1, т.6 от ЗПУО

Консултиране на учениците в училищното образование включва взаимно допълващи се дейности за информиране, диагностика, консултиране, посредничество и проследяване с оглед подпомагане на учениците в техния самостоятелен и осъзнат избор на образование и/или професия и осъществяване на връзка между училището и пазара на труда.

Подкрепата се осъществява от 3 кариерни консултанти в Център за подкрепа за личностно развитие – гр. Кюстендил., който работи с ученици и техните родители на територията на област Кюстендил и предлага:

* „кариерно информиране“- процес, в рамките на който кариерният консултант дава актуална и пълна информация за възможностите на образователната система в България, за прехода от образование към заетост на всички ученици, родители и граждани. Кариерното информиране може да се проведе индивидуално или в група;
* „кариерно консултиране“ – процес, в рамките на който кариерният консултант оказва съдействие на учениците, за да вземат добри решения за професионални и личния си избор и на родителите, за да подкрепят децата си в този избор. Кариерното консултиран може да се проведе индивидуално или в група.

Кариерните консултанти работят с ученици от I до XII клас от всички степени на образование и видове училища в област Кюстендил, като им предоставят услуги по кариерно ориентиране в съответствие с конкретните им индивидуални потребности и етапи на кариерно развитие. Учениците от целевата група получават информация и консултация при прехода от една образователна степен към друга; при прехода от образование към заетост; когато са в риск да напуснат училище без завършена степен на основно или средно образование/без придобита степен на професионална квалификация; когато имате специални образователни потребности. Организират се срещи, форуми, дискусии , тренинги и др.

За учебната 2020/2021 г. са реализирани индивидуални и групови обучения с 1007 ученици от област Кюстендил и с 486 ученици V-VII клас, по „Дейност 6“ на Проект BG05M20P001-2.011-0001 Подкрепа за успех“, вкл. ученици със СОП и застрашени от отпадане.

Съвместно с Община Кюстендил и РУО – Кюстендил през месец май е организиран общински форум „Училищна панорама и панорама на професионалното образование – Кюстендил“.

Кариерните консултанти участват в родителските срещи с цел популяризиране на дейността на ЦПЛР-ОДК по кариерно ориентиране и консултиране.

Други дейности за кариерно ориентиране, реализирани в училищата в община Кюстендил през 2020/2021 учебна година:

* Изготвяне на училищна програма за кариерно ориентиране на учениците;
* Информационна кампания за учениците, завършващи седми клас от педагогическия съветник, класните ръководители и кариерни консултанти от ЦПЛР- ОДК;
* Индивидуална и групова работа за подобряване на мотивацията на учениците за учене и професионална реализация;
* Онлайн кариерно тестиране с професионални платформи;
* Организирани са тематични родителски срещи с представители на средните училища на територията на община Кюстендил за ученици, завършващи седми клас – „Да направим информиран избор“;
* Посещения на ученици от основните училища на Дена на отворените врати в професионалните и профилирани гимназии, които осъществяват прием след седми клас;+провеждане на беседи в часа на класа часове за запознаване на учениците с видовете професии и възможности за реализацията им в бъдеще;
* Организирани са посещения на работни места;
* Посещения на кариерни консултанти от кариерни центрове за образование в чужбина;
* Провеждане на дискусии, дебати и ролеви игри в часа на класа.

В училищата се провеждат дискусии, дебати. Учениците от гимназиален етап участват в различни образователни програми и проекти по темата.

3.1.7. Занимания по интереси - чл. 178, ал.1, т.7 от ЗПУО

Заниманията по интереси се организират за развитие на способностите и на компетентностите на децата и учениците, за изява на дарбите им в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство.

В област Кюстендил функционират читалища, клубове, състави и спортни отбори, чрез които се провеждат занимания по интереси в зависимост от интересите и желанията на учениците и техните родители.

Заниманията по интереси съгласно чл. 21, ал. 2 от Наредбата за приобщаващото образование се организират приоритетно в тематичните направление: „Дигитална креативност“, „Природни науки“, „Математика“, „Технологии“, „Изкуства и култура“, „ Гражданско образование“, „Екологично образование и здравословен начин на живот“, „Спорт“.

Работата в клубовете по интереси е съобразена с епидемичната обстановка и се провежда съгласно заповедите на министъра на здравеопазването, както присъствено, така и от разстояние в електронна среда.

В училищата и детските градини са създадени условия за удовлетворяване на интересите, желанията и потребностите за личностно израстване и реализация на децата и учениците като се предоставят възможности за участия в конкурси, олимпиади, изложби, състезания, празнични програми и др.

В община Кюстендил функционира Център за свободното време – общински център за образование, свободно време, възпитание и превенция, реализиран със средствата на най-съвременни образователни и комуникационни технологии. Той формира средище за технологично осведомяване, перманентно обучение и прекарване на свободното време на децата и учениците.

В детските градини също се осъществяват занимания по интереси, при изпълнение на програмната система, разработена от всяка детска градина.

В Центъра за подкрепа за личностното развитие в групите по занимания и интереси участват 571 ученици, разпределени в 48 групи, от които постоянно действащи са 39, временно действащи през учебната година са 6, а през ваканциите – 3 (за учебната 2020/2021 година).

Постоянно действащите групи са в областите „Екология и опазване на околната среда“, „Наука и технологии“, „Изкуства“ и „Спорт“. Броят на учениците във всяка една област е както следва: „Екология и опазване на околната среда“ – 34 ученици, „Наука и технологии“ – 13 ученици; „Изкуства“ – 297 ученици и в „Спорт“ – 222.

3.1.8. Библиотечно-информационно обслужване - чл. 178, ал.1, т.8 от ЗПУО

Библиотечно-информационното обслужване (чл. 182 от ЗПУО) се осигурява чрез училищна библиотека и гарантира свободен достъп до информация на учениците от различни документални източници в библиотечния фонд и в глобалната мрежа с цел изграждане на навици за четене и компетентности за търсене и ползване на информация.

Училищата в област Кюстендил самостоятелно извършват библиотечно-информационно обслужване, разполагат с необходимия ресурс за реализиране на подкрепата за личностно развитие на учениците.

3.1.9. Грижа за здравето - чл. 178, ал.1, т.9 от ЗПУО

Грижа за здравето се осигурява чрез гарантиране на достъп на децата и учениците до медицинско обслужване и програми за здравно образование и за здравословен начин на живот (ЗПУО чл. 183), в съответствие с държавния образователен стандарт за гражданското, здравното, екологичното и интеркултурното образование.

Здравето на децата и учениците се наблюдава от медицински специалисти, работещи в здравните кабинети в детските градини и училища.

В училищата и детските градини в общините от Област Кюстендил са изградени здравни кабинети и са осигурени медицински специалисти, които да полагат грижа за здравето на децата и учениците.

Броят на медицинските специалисти е недостатъчен за предоставяне на качествена грижа за децата и учениците от детските градини и училищата на територията на областта.

Обобщена информация за осигуреното медицинско обслужване (брой кабинети и брой медицински специалисти) е представен в таблицата.

**Здравни кабинети и медицински специалисти**

|  |  |  |  |  |
| --- | --- | --- | --- | --- |
|  | **Здравни кабинети** | | **Медицински специалисти** | |
| **Община** | **ДГ** | **Училища** | **ДГ** | **Училища** |
| Бобов дол | 2 | 3 | 6 | 3 |
| Бобошево | 1 | 1 | 1 | 1 |
| Дупница | 6 | 14 | 6 | 14 |
| Кочериново | 1 | 1 | 2 | ? |
| Кюстендил | 10 | 14 | 28 | 14 |
| Невестино | 1 | 1 | 1 | 1 |
| Рила | 1 | 1 | 1 | 1 |
| Трекляно | - | 1 | - | 1 |
| Сапарева баня | 1 | 1 | 2 | 1 |

3.1.10. Осигуряване на общежитие - чл. 178, ал.1, т.10 от ЗПУО

В област Кюстендил обща подкрепа „осигуряване на общежитие“ се осъществява от три несамостоятелни общежития към училищата в Община Кюстендил: НУ „Св. Св. Кирил и Методий“, с. Раждавица за ученици от област Кюстендил, ОУ „Св. Кл. Охридски“, с. Трекляно и СУ „Васил Левски“, гр. Кюстендил за ученици от областите Кюстендил, Благоевград, София, Пазарджик и гр. Босилеград.

Общежитията осъществяват следните дейности: настаняване на ученици; осигуряване на условия за организиране и провеждане на самоподготовка на учениците; провеждане на консултации по учебни предмети и индивидуална работа; подпомагане интелектуалното, емоционалното и физическото развитие и социалната адаптация на учениците; подпомагане професионалната насоченост и придобиването на компетентности, необходими за успешна реализация; подпомагане формирането на нагласи и мотивация за учене; формиране отношения на толерантност и уважение; организиране и провеждане на занимания по интереси; работа с родители.

Броят на местата в общежитието към НУ „Св. Св. Кирил и Методий“ е с капацитет 60 места, от които са заети 50.

Броят на местата в общежитието към СУ „Васил Левски“ е с капацитет 45 места, от които са заети 40.

3.1.11. Поощряване с морални и материални награди - чл. 178, ал.1, т.11 от ЗПУО

Децата и учениците се поощряват с морални и с материални награди за високи постижения в образователната дейност, в заниманията по интереси и за приноса им към развитието на училищната общност при условия и по ред, определени с държавния образователен стандарт за приобщаващото образование. Награди могат да се учредяват от Началника на Регионалното управление на образованието Кюстендил и кметът на общината със заповед, а след решение на педагогическия съвет и директорите на институциите в сферата на образованието могат да учредяват такива (чл. 184 от ЗПУО).

Община Дупница – с Решение № 6 от 9 януари 2019 г. на Общински съвет Дупница е приета Наредба за условията и реда за отпускане на стипендии и финансово стимулиране на деца и младежи с изявени дарби в община Дупница. За 2021 г., за заети призови места на международни и национални състезания, олимпиади и конкурси, стипендии са получили 13 деца и ученици. През тази година 7 ученици получават едногодишни стипендии за заети призови места на международни и национални състезания в областта на спорта, включени в Програмата на мерките за закрила на деца с изявени дарби по Наредбата за условията и реда за осъществяване на закрила на деца с изявени дарби.

Община Кюстендил – в по-голямата част от училищата и детските градини децата се удостояват с грамоти, предметни и парични награди, благодарствени писма до родителите. В част от училищата са учредени специални награди, като:

* Златна, сребърна и бронзова грамота, специална награда – почетен знак на училището – ОУ „Св. св. Кирил и Методий“;
* Годишни награди „Свети Паисий“ в следните категории: „Ученик на годината“, „Инициатива за свободна изява“, „Добро сърце“ – Шесто ОУ „Св. Паисий Хилендарски“;
* „Спортист на Спортно училище „Васил Левски“ за учебната година“ - СУ „Васил Левски“;
* Награда „Йордан Захариев“ и „Ученик на годината“ – ПГИМ „Йордан Захариев“;
* Стипендия на името на генерал-майор Константин Жостов – ПМГ „Проф. Емануил Иванов“ и ЕГ „Д-р Петър Берон“;
* Почетни статуетки „Оскар“ – ЦПЛР-ОДК.

Община Рила – този вид подкрепа до сега се използва от детската градина, училището и от Община Рила. Стимулират се и се подкрепят морално и материално изявите на децата и учениците за участията им в организирани дейности и мероприятия.

Ежегодно в община Сапарева баня се подпомагат деца с изявени дарби по реда на Наредба за условията и реда за осъществяване на закрила на деца с изявени дарби, които получават стипендии от Министерство на младежта и спорта.

Подпомагат се със стипендии от общински бюджет деца, класирали се на национални състезания и конкурси.

3.1.12. Дейности по превенция на насилието и преодоляване на проблемното поведение - чл. 178, ал.1, т.12 от ЗПУО

Дейностите за превенция на насилието и преодоляване на проблемното поведение имат за цел изграждане на позитивен организационен климат в училището, включително чрез психологическа подкрепа. Психологическата подкрепа е насочена към учениците, учителите, директора, заместник-директора (заместник-директорите) и родителите.

Дейностите по превенция и интервенция се разработват въз основа на Механизъм за противодействие на тормоза и насилието в институциите в системата на предучилищното и училищното образование и на алгоритъма за неговото прилагане, утвърден от министъра на образованието и науката.

Дейности по превенция на агресията и преодоляване на проблемното поведение реализират Училищните комисии за превенция на тормоза, насилието и противообществените прояви сред учениците, обособени в училищата на територията на общината.

Училищните комисии и училищните ръководства са в тясно сътрудничество с Местните комисии за борба с противообществените прояви на малолетните и непълнолетните в общините от област Кюстендил.

МКБППМН реализират дейности по превенция на насилието и преодоляване на проблемното поведение сред ученици. Обществените възпитатели към комисиите съдействат за реализиране на превантивната дейност - за предотвратяване и недопускане на нарушения от малолетни и непълнолетни, корекционно - възпитателна работа с деца, предразположени към противообществени прояви, живеещи в рискова семейна или приятелска среда, превантивна работа с родителите.

Община Бобов дол – МКБППМН организира общински инициативи: „Клас на годината“ за недопускане на безпричинни отсъствия в училище; От малки без чашка и дим“ – за ученици от началния курс, като ранна превенция срещу употребата на алкохол и цигари. Към МК има определени обществени възпитатели, които оказват помощ на родителите или на лицата, които ги заместват, за корекции в поведението и когато е необходимо да се предотврати безнадзорност или извършването на противообществени прояви. През 2020 г. са образувани 6 възпитателни дело по отношение на 6 лица- малолетни и непълнолетни. Проведени са 11 индивидуални и семейни консултации, както и информационни дни на теми „Насилието сред учениците“, „Трафик на хора“ и „Не на наркотиците“. Разпространени са информационни материали на тема „Информация за тийнейджъри“, с цел запознаване на учениците с техните права и задължения.

Община Бобошево – МКБППМН организира и реализира инициативи по първична превенция; оказва съдействие на образователните институции за обхващане на подлежащите на задължително образование деца и ограничаване на отпадането от училище на деца в криминогенен риск и криминални прояви.

Община Кочериново – Дейностите по превенция на насилието и преодоляване на проблемното поведение в община Кочериново се осъществяват от Местната комисия за борба с противообществените прояви на малолетни и непълнолетни и Училищната комисия за превенция към СУ „Хр.Ботев” гр. Кочериново. За изминалите две години МКБППМН гр. Кочериново е разглеждала три възпитателни дела за извършени противообществени прояви на малолетни и непълнолетни, което е показател за добра и ефективна превантивна дейност. В работата си през изминалите години комисията акцентира в дейности и инициативи по първичната превенция на детското асоциално и девиантно поведение с партньорство с институциите на територията на общината – читалища , училище социална служба, полиция. Ежегодно се провеждат спортни инициативи, призовавайки факта, че спортът е най-добрата превенция алтернатива на социално-негативното поведение на подрастващите. МК оказва съдействие на образователните институции за обхващане в училище на подлежащите на задължително образование деца и ограничаване на отпадането от училище на деца в криминогенен риск и криминални прояви.

Община Кюстендил - детските градини и училищата осъществяват дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координиращите усилия на всички участници в образователния процес. Разработени и утвърдени във всяка образователна институция са:

* План за противодействие на училищния тормоз;
* Единни училищни правила;
* Училищен дневник със случаи на управление на информацията;

Проведени са превантивни инициативи срещу агресията и тормоза в образователните институции, както следва:

* Консултации, беседи, групова работа по класове, консултации с родители, консултации на класните ръководители с ръководството на училището за преодоляване на проблемното поведение;
* Разработени са дейности по превенция и интервенция на тормоза и насилието въз основа на Механизъм за противодействие на тормоза и насилието и е създаден регистър;
* Изготвени са съвместно с учениците правила за поведението им в паралелката или групата.
* Ден на „Розовата фланелка“;
* Ден на търпението;
* Ден на толерантността;
* Ден на добротата;
* Ден на думата „благодаря“;
* Индивидуална и групова работа с психолог;
* Провеждане на срещи с родители и психолози;
* Анкети за тормоза в училищна среда, анализ на ситуацията, обсъждане с представители на ученическия съвет и на педагогически съвет;
* Консултации от педагогическия съветник с ученици и техните родители за преодоляване на проблемно поведение;
* Методическа помощ на учителите за превенция на тормоза и насилието и за преодоляване на проблемното поведение на децата и учениците;

Община Рила – превенция на насилието и преодоляване на проблемното поведение се осъществяват от МКБППМН, която оказва съдействие на образователните институции за обхващане в училище на подлежащите на задължително образование деца и превенция на отпадането от предучилищното и училищното образование, извършва дейности по превенция на противообществените прояви на малолетни и непълнолетни, както и работа с родителите. По данни на Комисията, в община Рила се наблюдава намаляване броя на малолетните и непълнолетните извършители на противообществени прояви. Част от противоправните деяния са в резултат на липса или недостатъчно внимание от страна на родителите, занижен родителски контрол, лоша „приятелска“ среда.

В община Дупница дейности по превенция на насилието и преодоляване на проблемното поведение реализират Училищните комисии за превенция на тормоза, насилието и противообществените прояви сред учениците, обособени в училищата на територията на общината. Училищните комисии и училищните ръководства са в тясно сътрудничество с Местната комисия за борба срещу противообществените прояви и непълнолетните към Община Дупница.

Дейностите по превенция на насилието и преодоляване на проблемното поведение в община Сапарева баня се осъществяват от Местната комисия за борба с противообществените прояви на малолетните и непълнолетните и Комисия за превенция на противообществените прояви на малолетни и непълнолетни към СУ „Христо Ботев“, гр. Сапарева баня. За решаване на проблема се водят индивидуални и групови беседи в часа на класния ръководител; разговори с родителите и преподавателите на проявили се ученици; срещи на родителски и ученически актив; използване на информационни материали с цел превенция на проблемното поведение – брошури, учебни помагала; ангажиране на учениците в извънкласни и извънучилищни дейности; активно се работи и с психолога, назначен към СУ „Христо Ботев“.

3.1.13. Ранно оценяване на потребностите и превенция на обучителните затруднения - чл. 178, ал.1, т.13 от ЗПУО

Ранното оценяване на потребностите от подкрепа за личностно развитие на децата се извършва в процеса на предучилищното образование от педагогическите специалисти в детската градина.

Ранното оценяване на потребностите от подкрепа за личностно развитие на децата в детската градина включва:

1. ранно оценяване на развитието на детето и на риска от обучителни затруднения – от учителите в групата в детската градина и/или от психолога, и/или от логопеда в детската градина;

2. определяне на необходимост от допълнителни модули за децата, които не владеят български език;

3. определяне на необходимост от извършване на оценка от екип за подкрепа за личностно развитие на индивидуалните потребности за предоставяне на допълнителна подкрепа за личностно развитие на детето.

В голяма част от детските градини в област Кюстендил е налице недостиг на специалисти и обучени кадри за осигуряване на обща подкрепа по ранно оценяване на потребностите от подкрепа за личностно развитие на децата.

По Проект BG05M2ОP001-3.005-0004 „Активно приобщаване в системата на предучилищното образование“ са обучени 12 учители от област Кюстендил за придобиване на знания, умения и компетентности за прилагане на скрининг тест за ранно оценяване на потребностите на децата от 3 години до 3 години и 6 месеца, за определяне на риска от обучителни затруднения и за тяхната превенция.

При работата си с учениците, институциите в системата на предучилищното и училищното образование основават дейността си на принципа на превенцията на обучителните трудности и ранното оценяване на риска от тях.

Във всяко училище в област Кюстендил в началото на учебната година се провежда входяща диагностика по учебни предмети. На база резултатите от тях се идентифицират пропуските и се разработват мерки за преодоляването им.

3.1.14. Логопедична работа - чл. 178, ал.1, т.14 от ЗПУО

Логопедичната работа като част от дейностите за целите на превенцията на обучителните затруднения се осъществява от логопеди в детски градини, училища и центрове за подкрепа за личностно развитие, както и от логопеди от РЦПППО.

В община Дупница за 2019/2020 учебна година има назначени четирима логопеди- по един в ОУ „Евлоги Георгиев“- Дупница, ОУ „Неофит Рилски“- Дупница, СЕУ „Св. Паисий Хилендарски“- Дупница и ОУ „Свети Климент Охридски“- Дупница, който обслужва и учениците от училищата в селата на общината. Финансирането е заложено във формулата за разпределяне на средствата по училищата. По този начин се осигурява логопедична помощ за всички ученици в общината от първи до седми клас.

Проблем е осигуряването на логопедична подкрепа за децата и учениците от училищата в селата. В община Кюстендил има назначен един логопед, който обслужва всички общински училища и един логопед, който обслужва всички детски градини, с изключение на ДГ „Мечта“ В ДГ „Мечта“ има назначен логопед по проект „Активно приобщаване в системата на предучилищното образование“. Тези щатни бройки не отговарят на потребностите. Използват се допълнително и логопеди от РЦПППО и Център за услуги за ранно детско развитие. Поради епидемичната обстановка във връзка с Ковид-19 и спазване на противоепидемичните мерки през 2020/2021 учебна година логопедичната дейност е извършвана само в ДГ „Слънце“ и ДГ „Мечта“, тъй като в останалите детски градини не са сформирани групи за работа със специалист логопед.

### 3.2. Анализ на текущото осигуряване на допълнителна подкрепа за личностно развитие на деца и ученици в Област Кюстендил

В Закона за предучилищното и училищното образование чл. 187, ал. 1 се определя същността и съдържанието на допълнителната подкрепа за личностно развитие, а именно:

1. работа с дете и ученик по конкретен случай;

2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;

3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;

4. предоставяне на обучение по специалните учебни предмети за учениците със сензорни увреждания;

5. ресурсно подпомагане.

Съгласно чл. 82 от Наредбата за приобщаващо образование, в сила от 27.10.2017 г., институциите в системата на предучилищното и училищното образование, които осигуряват краткосрочна и дългосрочна допълнителна подкрепа за личностно развитие на децата и учениците са детските градини, училищата, центрове за подкрепа за личностно развитие и специализирани обслужващи звена.

Краткосрочната допълнителна подкрепа е подкрепата, която въз основа на оценката на индивидуалните потребности на детето или ученика се предоставя за определено време в процеса на предучилищното и училищното образование, а дългосрочна е подкрепата, която въз основа на оценката на индивидуалните потребности на детето или ученика обхваща повече от един етап от степента на образование, повече от една степен на образование или е за целия период на обучение на детето или ученика в детската градина или училището (чл. 82, ал. 2, 3 и 4 от НПО).

Допълнителна подкрепа за личностно развитие се осигурява на деца и ученици със специални образователни потребности, в риск, с хронични заболявания, с изявени дарби.

През изминалата учебна година 2020-2021 година стартира изпълнението на Проект BG05M2OP001-3.018-0001 „Подкрепа за приобщаващо образование“ по Оперативна програма "Наука и образование за интелигентен растеж" 2014-2020 г. Проектът е насочен към осигуряване на по-високо качество и по-добър достъп до образование на деца и ученици със специални образователни потребности, с хронични заболявания, в риск и с изявени дарби в системата на предучилищното и училищното образование чрез предоставяне на допълнителна подкрепа за личностно развитие продължителността му е 36 месеца, считано от 27. ноември 2020 година.

Основната цел на проекта е насочена към насърчаване и разгръщане на потенциала за личностно развитие на деца и ученици със специални образователни потребности, с хронични заболявания, в риск и с изявени дарби чрез допълнителна подкрепа, с оглед успешната им реализация и социализация.

За изпълнението на дейностите от проекта от област Кюстендил са одобрени 10 училища и 3 детски градини, както следва: ОУ „Неофит Рилски“, гр. Дупница, ОУ „Евлоги Георгиев“, гр. Дупница, ОУ „Св., Св. Кирил и Методий“, гр. Дупница, СЕУ „Св. П. Хилендарски“, гр. Дупница, ОУ „Н. Й. Вапцаров“, гр. Бобов дол, ОУ „Проф. Марин Дринов“, гр. Кюстендил, Шесто ОУ „Св. П. Хилендарски“, гр. Кюстендил, НУ „Св. Кл. Охридски“, гр. Кюстендил, ПМГ „Проф. Емануил Иванов“, гр. Кюстендил, СУ „Христо Ботев“, гр. Кочериново, ДГ "Калина", гр. Дупница, ДГ "Св. Анна", гр. Сапарева баня, ДГ "Май", гр. Кюстендил.

Осигуряването на допълнителна подкрепа на децата и учениците със специални образователни потребности в област Кюстендил от страна на детска градина/училище за последната учебна година е както следва:

Община Кюстендил : В Шесто ОУ „Св. П. Хилендарски” с адрес ул. „Ефрем Каранов“ №33 е осигурена допълнителна подкрепа на 14 ученици с осигурен екип от специалисти в училището. На 20 ученици от База №1/ул. „Кокиче №7“/и База №2 / кв. „Изток“, ул. „София“ №6/ на ОУ „Св. Паисий Хилендарски“ е осигурена допълнителна подкрепа от специалистите на РЦПППО.

Община Кюстендил в ОУ „Проф.Марин Дринов” е осигурена допълнителна подкрепа на 33 ученици с осигурен екип от специалисти в училището.

Община Дупница в ДГ „Калина” е осигурена допълнителна подкрепа на 16 деца с екип от специалисти в детската градина.

Община Дупница в СЕУ „Св. П. Хилендарски” е осигурена допълнителна подкрепа на 14 ученици с екип от специалисти в училището.

Община Дупница в ОУ „Неофит Рилски” е осигурена допълнителна подкрепа на 20 ученици с екип от специалисти в училището.

Община Дупница в ОУ „Евлоги Георгиев” е осигурена допълнителна подкрепа на 9 ученици с екип от специалисти в училището.

Община Дупница в ОУ „Св. св.Кирил и Методий” е осигурена допълнителна подкрепа на 18 ученици с екип от специалисти в училището.

Община Сапарева баня в СУ „Христо Ботев” е осигурена допълнителна подкрепа на 13 ученици с екип от специалисти в училището.

Във всички останали общини с изключение на община Трекляно, допълнителна подкрепа на деца и ученици със специални образователни потребности се осигурява от екипи към РЦПППО- град Кюстендил.

3.2.1. Данни за децата и учениците субект на допълнителна подкрепа за личностно развитие

**Деца и ученици с изявени дарби**

Общинските съвети в по-голямата част от общините в област Кюстендил ежегодно гласуват средства за стипендии и финансово стимулиране на деца и младежи с изявени дарби в общинския бюджет. Субект на допълнителна подкрепа за личностно развитие през изминалата учебна година са били 34 деца от 1 детска градина и 190 ученици от 15 училища.

**Деца и ученици със специални образователни потребности, в риск и с хронични заболявания**

Обобщаване на данни за децата и учениците със специални образователни потребности, в риск и с хронични заболявания в Област Кюстендил е извършено на основата на Анализ на потребностите за подкрепа на личностно развитие на децата и учениците на всяка една от деветте общини в областта по данни за 2020/2021 учебна година.

| **№** | **Наименование на институцията** | **Деца/ученици със СОП** | **Деца/ученици в риск** | **Деца/ученици с хронични заболявания** |
| --- | --- | --- | --- | --- |
| **I** | **Община Бобов дол** | | | |
| 1 | ДГ "Дружба" | 1 | 0 | 0 |
| 2 | ДГ "Миньор" | 2 | 1 | 1 |
| 3 | Основно училище "Никола Йонков Вапцаров" | 5 | 11 | 13 |
| 4 | Средно училище "Христо Ботев" | 8 | 0 | 3 |
| 5 | Средно училище "Доктор Петър Берон" | 0 | 0 | 0 |
| **II** | **Община Бобошево** | | | |
| 1 | ДГ "Здравец" | 3 | 7 | 2 |
| 2 | Основно училище "Св. св. Кирил и Методий" | 4 | 0 | 2 |
| **III** | **Община Дупница** | | | |
| 1 | ДГ "Мечта" | 3 | 0 | 0 |
| 2 | ДГ "Детелина" | 0 | 0 | 1 |
| 3 | ДГ "Зора" | 3 | 0 | 2 |
| 4 | ДГ "Калина" | 16 | 2 | 6 |
| 5 | ДГ "Слънце" | 1 | 0 | 2 |
| 6 | ДГ "Радост" | 12 | 0 | 0 |
| 7 | Основно училище "Св. Св. Кирил и Методий", гр. Дупница | 18 | 0 | 0 |
| 8 | Средно езиково училище "Св. Паисий Хилендарски" | 14 | 7 | 5 |
| 9 | Основно училище "Неофит Рилски" | 20 | 0 | 2 |
| 10 | Основно училище "Христаки Павлович" | 4 | 10 | 3 |
| 11 | Основно училище "Евлоги Георгиев" | 9 | 4 | 10 |
| 12 | Основно училище "Свети Климент Охридски" | 9 | 20 | 3 |
| 13 | Професионална гимназия по облекло и стопанско управление | 8 | 0 | 0 |
| 14 | Професионална гимназия по транспорт | 4 | 22 | 0 |
| 15 | Профилирана гимназия "Христо Ботев" | 2 | 49 | 9 |
| 16 | Професионална гимназия "Акад. Сергей П. Корольов" | 5 | 0 | 10 |
| 17 | Професионална гимназия по хранително - вкусови и химични технологии | 7 | 0 | 0 |
| 18 | Основно училище "Св.Св. Кирил и Методий", с. Яхиново | 5 | 0 | 0 |
| 19 | Основно училище "Христо Ботев", с. Самораново | 1 | 0 | 0 |
| 20 | Основно училище "Христо Ботев", с. Крайници | 2 | 0 | 1 |
| **IV** | **Община Кочериново** | | | |
| 1 | ДГ "Ален мак" | 2 | 0 | 1 |
| 2 | Средно училище "Христо Ботев" | 10 | 8 | 0 |
| **V** | **Община Кюстендил** | | | |
| 1 | ДГ "Еделвайс" | 2 | 0 | 0 |
| 2 | ДГ "Мечта" | 5 | 0 | 4 |
| 3 | ДГ "Слънце" | 4 | 0 | 4 |
| 4 | ДГ "1 юни" | 5 | 0 | 16 |
| 5 | ДГ "Май" | 2 | 0 | 0 |
| 6 | ДГ "Славейче" | 3 | 1 | 0 |
| 7 | Професионална гимназия по селско стопанство "Св. Климент Охридски" | 0 | 24 | 0 |
| 8 | Основно училище "Професор Марин Дринов" | 33 | 13 | 19 |
| 9 | Начално училище "Свети Климент Охридски" | 1 | 0 | 0 |
| 10 | Езикова гимназия "Д-р Петър Берон" | 0 | 0 | 0 |
| 11 | Природоматематическа гимназия "Проф. Емануил Иванов" | 1 | 35 | 29 |
| 12 | Професионална техническа гимназия " Джон Атанасов " | 0 | 0 | 0 |
| 13 | Професионална гимназия по икономика и мениджмънт "Йордан Захариев" | 5 | 0 | 13 |
| 14 | Спортно училище "Васил Левски" | 2 | 0 | 0 |
| 15 | Шесто основно училище "Св. Паисий Хилендарски" | 34 | 16 | 0 |
| 16 | Професионална гимназия по туризъм "Никола Йонков Вапцаров" | 12 | 0 | 1 |
| 17 | Професионална гимназия по лека промишленост "Владимир Димитров-Майстора" | 6 | 0 | 0 |
| 18 | Основно училище "Св. Св. Кирил и Методий" | 16 | 0 | 0 |
| 19 | Начално училище "Св. Св. Кирил и Методий" | 0 | 0 | 0 |
| **VI** | **Община Невестино** | | | |
| 1 | ДГ "Райна Княгиня" | 0 | 0 | 0 |
| 2 | Основно училище "Христо Ботев" | 7 | 7 | 0 |
| **VII** | **Община Рила** | | | |
| 1 | ДГ "Д-р Тодора Миладинова" | 3 | 2 | 4 |
| 2 | Основно училище "Аверкий Попстоянов" | 10 | 0 | 4 |
| **VIII** | **Община Сапарева баня** | | | |
| 1 | ДГ "Света Анна" | 5 | 0 | 0 |
| 2 | Средно училище "Христо Ботев" | 13 | 3 | 2 |
| **IX** | **Община Трекляно** | | | |
| 1 | Основно училище "Св. Климент Охридски" | 0 | 22 | 0 |

**Източник:** По данни от Анализ на потребностите от подкрепата за личностно развитие на децата и учениците на общините от област Кюстендил и РУО – Кюстендил.

3.2.2. Кадрова обезпеченост със специалисти за предоставяне на допълнителна подкрепа за личностно развитие

Специалистите, необходими за предоставяне на допълнителна подкрепа на деца и ученици от предучилищното и училищно образование са психолог, педагогически съветник, логопед, ресурсен учител, помощник на учителя, социален работник и т.н.

съветник, логопед, ресурсен учител, помощник на учителя, социален работник и т.н.

По Проект BG05M2OP001-3.018-0001 „Подкрепа за приобщаващо образование“ за учебната 2021/2022 година е назначен персонал за предоставяне на ПЛР в някои от образователните институции включени в проекта, както следва: психолог и помощник на учителя - в ОУ „Н. Й. Вапцаров“, гр. Бобов дол; психолог и 2 бр. ресурсни учители в ОУ „Проф. Марин Дринов“, гр. Кюстендил; помощник на учителя в ОУ „Неофит Рилски“, гр. Дупница; ресурсен учител в ДГ „Калина“, гр. Дупница, помощник на учителя в ДГ „Св. Анна“, гр. Сапарева баня.

Община Бобов дол: В детските градини и училищата няма назначени специалисти за осигуряване на подкрепа за личностно развитие, с изключение на един психолог и един ресурсен учител в ОУ „Н. Й. Вапцаров“. Ресурсното подпомагане се осъществява от специалисти от РЦПППО - Кюстендил. В Центъра за социална рехабилитация и интеграция за деца и лица в гр. Бобов дол се предоставят услуги по социална, психологическа и кинезитерапевтична рехабилитация. С децата работят социален работник, психолог, кинезитерапевт.

Община Бобошево: В детските градини и училищата няма назначени специалисти за осигуряване на подкрепа за личностно развитие. Ресурсното подпомагане се осъществява от специалисти от РЦПППО – Кюстендил

Община Дупница: В детска градина „Калина“ и училищата ОУ „Неофит Рилски“, Средно езиково училище „Св. П. Хилендарски“ са назначени специалисти за осигуряване на допълнителна подкрепа на децата и учениците. Останалите детски градини и училища на територията на Община Дупница осигуряват допълнителна подкрепа на децата и учениците чрез лицензирани доставчици на социални услуги на територията на общината и на РЦПППО – Кюстендил.

Община Кочериново: Ресурсен учител и логопед от РЦПППО – Кюстендил работят, по утвърден график от директора на центъра, с децата и учениците от детската градина и училището.

Община Кюстендил: в детските градини и училищата продължава да се чувства остра необходимост от педагози, педагогически съветници, логопеди, ресурсни учители, психолози, подготвени да работят с деца със зрителни, слухови и др. увреждания или хронични заболявания. Макар и с бавни темпове се увеличава броя на назначените специалисти за осигуряване на допълнителна подкрепа на учениците. От 13 училища в община Кюстендил в 7 има назначени педагогически съветник и в три – психолог. От 19 училища и детски градини в общината има назначени само двама ресурсни учители. В ОУ „Св. П. Хилендарски” и ОУ „ Проф. Марин Дринов” са изградени собствени екипи за допълнителна подкрепа с учениците със СОП. В ОУ „Св. П. Хилендарски” и ОУ „Проф. Марин Дринов” са назначени ресурсни учители-2, психолог-1, за сформиране на екипа се включва базовият логопед. В останалите училища и детски градини се използват ресурсите на РЦПППО. В рамките на делегирания бюджет липсват достатъчно средства за осигуряването на квалифицирани кадри за допълнителна подкрепа на децата и учениците.

Община Невестино: след направена оценка на ситуацията в общината за подкрепа на личностното развитие на децата и учениците е целесъобразно да се осигурят допълнителни средства за назначаване на психолог в училището, провеждане на квалификационни дейности с педагогическите специалисти във връзка са осигуряване на допълнителна подкрепа на учениците за поведение и реакции при инцидентни и критички ситуации, осигуряване на педагогически съветник или психолог, логопед, ресурсен учител, помощник на учителя в детската градина, осигуряване на специалисти за организиране на занимания по интереси, с оглед развитие на способностите и компетентностите на децата, за изява на дарбите им в областта на спорта, изкуствата, глобалното, гражданското, интеркултурното образование. Използват се ресурсите на РЦПППО.

Община Рила: В детската градина и училището няма назначени специалисти за осигуряване на подкрепа за личностно развитие. Допълнителната подкрепа на деца и ученици със СОП в детската градина и училището се осъществява от ресурсен учители логопед, които са осигурени от РЦПППО – Кюстендил.

Община Сапарева баня: В СУ „Христо Ботев“ работят двама ресурсни учители, психолог и логопед. В ДГ „Света Анна” се използват се ресурсите на РЦПППО-ресурсен учител, логопед и психолог.

Община Трекляно: финансовият ресурс на общинското училище е недостатъчен за назначаване на ресурсни учители.

3.2.3. Подкрепяща среда и условия за личностно развитие

Институциите в системата на предучилищното и училищното образование предоставят условия за равен достъп до образование за децата и учениците и чрез обща обезпеченост на средата, осигуряване на достъпна архитектурна и физическа среда, достъпност на информацията и комуникацията, достъп до учебните програми и учебното съдържание, разумни улеснения, технически средства, специализирано оборудване и специализирана подкрепяща среда, дидактически материали, методики и специалисти.

По данни на общините, обезпечеността на подкрепящата среда в област Кюстендил е:

* Недостатъчно развита /липсваща спортна база, вкл. физкултурни салони, спортни площадки и спортни съоръжения;?
* Осигурено медицинско обслужване и медицински кабинети във всички детски градини и училища в област Кюстендил;
* Организиран транспорт към всички образователни институции, в които се обучават деца от други населени места;
* Много добра библиотечно-информационна обезпеченост.

Обобщена информация е представена в следващата таблица.

**Обща обезпеченост на средата**

| **Община** | **Брой ДГ/Училища** | **Спортна база** | | | **Библиотечно –информационно обезпечаване** | **Медицински кабинет** | **Столово хранене** | **Транспорт** | |
| --- | --- | --- | --- | --- | --- | --- | --- | --- | --- |
| **Физкултурен салон** | **Спортна площадка** | **Спортни съоръжения** | **За деца и ученици до 16 г.** | **За ученици над 16 г.** |
| **Бобов дол** |  |  |  |  |  |  |  |  |  |
| Детски градини | 2 | 1 | 2 | 2 | 2 | 2 | 2 | да | НП |
| Училища | 3 | 3 | 3 | 2 | 3 | 3 | 2 | да | да |
| **Бобошево** |  |  |  |  |  |  |  |  |  |
| Детски градини | 1 | ... | 1 | .... | 1 | 1 | 1 | ... | НП |
| Училища | 1 | 1 | 1 | 1 | 1 | 1 | 1 | 1 | ... |
| **Дупница** |  |  |  |  |  |  |  |  |  |
| Детски градини | 6 | 3 | 2 | 2 | ... | 6 | 6 | 6 | НП |
| Училища | 14 | 15 | 14 | 14 | 14 | 14 | 9 | 7 | да |
| **Кочериново** |  |  |  |  |  |  |  |  |  |
| Детски градини | 1 | 0 | 1 | 1 | 1 | 1 | 1 | 1 | НП |
| Училища | 1 | 1 | 1 | 1 | 1 | 1 | 1 | 1 | 1 |
| **Кюстендил** |  |  |  |  |  |  |  |  |  |
| Детски градини | 6 | 1 | 6 | 4 | 3 | 6 | 6 | да | НП |
| Училища | 13 | 13 | 19 | 16 | 13 | 13 | 3 | да | да |
| **Невестино** |  |  |  |  |  |  |  |  |  |
| Детски градини | 1 | ... | 1 | ... | ... | 1 | 1 | да | НП |
| Училища | 1 | 1 | 1 | 1 | 1 | 1 | 1 | да | НП |
| **Рила** |  |  |  |  |  |  |  |  |  |
| Детски градини | 1 | 0 | 1 | 1 | 1 | 1 | 1 | 1 | НП |
| Училища | 1 | 1\* | 1 | 1 | 1 | 1 | 1 | 1 | НП |
| **Сапарева баня** |  |  |  |  |  |  |  |  |  |
| Детски градини | 1 | 2 | 6 | 0 | ... | 3 | да | не | НП |
| Училища | 1 | 2 | 1 | 1 | 1 | 1 | 1 | да | НП |
| **Трекляно** |  |  |  |  |  |  |  |  |  |
| Училища | 1 | 1\* | 1 | 1 | ... | 1 | 1 | 1 | НП |

**Забележка:**

... Липсват данни и информация в АП

\* Салонът не функционира поради лошото си състояние.

**Източник:** По данни от Анализ на потребностите от подкрепата за личностно развитие на децата и учениците на общините от област Кюстендил и РУО - Кюстендил

Съгласно чл. 103 от Наредбата за приобщаващото образование: достъпната физическа среда включва осигуряване на подходящи условия, използване и прилагане на иновативни подходи и съвременни технологии за архитектурна и физическа достъпност, които в най-голяма степен да отговорят на потребностите на децата и учениците.

Физическата среда включва изисквания към врати, фоайета, коридори, водещи линии, санитарни помещения, към парапети, предпазни решетки, тактилни символи, стълби, рампи, специални асансьори, подходящо осветление и маркировка.

Съгласно чл. 104, ал. 2 от Наредбата за приобщаващо образование, достъпната архитектурна среда в институциите в системата на предучилищното и училищно образование се осигурява чрез съобразяване на елементите на сградите и съоръженията със специфичните изисквания за различните видове увреждания.

През последните години, чрез реализиране на проекти и програми, са направени подобрения, свързани с функционалността на материалната база. Училищата на територията на областта разполагат с добра материална база, състояща се от класни стаи, кабинети по отделни дисциплини, компютърни кабинети. В част от училищата в община Кюстендил са осигурени условия за деца с увреждания, както и в училищата в общини Невестино, Дупница, Бобов дол и Сапарева баня. Недостатъчна е дидактичната база. Независимо, че ежегодно се обновява и подобрява материално-техническата и дидактична база, е необходимо да се подмени морално и физически остарялото обзавеждане – дидактични шкафове, маси, столчета, постелъчен инвентар, както и да се осигурят нови съвременни учебно-технически средства за всички групи.

**Достъпна физическа и архитектурна среда**

| **Община** | **Входни и комуникационни пространства** | | | | | | **Пригодност на помещенията и пространствата за общо ползване за хора с увреждания** | | **Достъпно и пригодно за хора с увреждания санитарно-хигиенно помещение** |
| --- | --- | --- | --- | --- | --- | --- | --- | --- | --- |
| **Достъпен вход** | | **Достъпност до помещения**  **и пространства** | | | | **Създадени условия в класни стаи и кабинети за ученици с увреждания** | **Използваемост на общи помещения – зала, столова, ФКС, и други за Д/У с увреждания** |
| **Рампа** | **Подемна платформа** | **Безопасни парапети** | **Нехлъзгави настилки** | **Тактилни ивици** | **Подемна платформа** |
| **Бобов дол** |  |  |  |  |  |  |  |  |  |
| **Детски градини** |  |  |  |  |  |  |  |  |  |
| ДГ "Дружба" | да | не | да | да | не | не | да | да | да |
| ДГ "Миньор" | не | не | не |  | не | не | да | да | да |
| **Училища** |  |  |  |  |  |  |  |  |  |
| Основно училище "Никола Йонков Вапцаров" | да | не | да | не | не | не | не | не | да |
| Средно училище "Христо Ботев" | не | не | да | не | не | не | не | не | не |
| ПГ Бобов дол | не | да | не | не | не | да | не | не | да |
| **Бобошево** |  |  |  |  |  |  |  |  |  |
| Д**етски градини** |  |  |  |  |  |  |  |  |  |
| ДГ "Здравец" | не | не | да | да | не | не | не | не | не |
| **Училища** |  |  |  |  |  |  |  |  |  |
| Основно училище "Св. св. Кирил и Методий" | не | не | не | не | не | не | не | не | не |
| **Дупница** |  |  |  |  |  |  |  |  |  |
| **Детски градини** |  |  |  |  |  |  |  |  |  |
| ДГ "Мечта" | не | не | да | да | не | не | не | не | не |
| ДГ "Детелина" | не | не | да | да | не | не | не | не | да |
| ДГ "Зора" | не | не | да | да | не | не | не | да - библиотека | не |
| ДГ "Калина" | да | не | да | да | не | да | да | да | да |
| ДГ "Слънце" | да | не | да | да | не | не | не | не | не |
| ДГ "Радост" | да | да | да | да | да | не | не | да | да |
| **Училища** |  |  |  |  |  |  |  |  |  |
| Основно училище "Св. Св. Кирил и Методий", гр. Дупница | да | не | да | да | не | да | да | да | да |
| Средно езиково училище "Св. Паисий Хилендарски" | не | не | да | да | не | не | да | да | не |
| Основно училище "Неофит Рилски" | да | не | да | не | не | да | да | Столова-не;  ФКС-да | да |
| Основно училище "Христаки Павлович" | не | не | да | не | не | не | не | не | не |
| Основно училище "Евлоги Георгиев" | да | не | да | не | не | не | не | да | да |
| Основно училище "Свети Климент Охридски" | да | не | да | да | не | не | да | да | да |
| Професионална гимназия по облекло и стопанско управление | не | не | да | не | не | не | не | не | да |
| Професионална гимназия по транспорт | да | не | не | да | не | не | не | не | не |
| Профилирана гимназия "Христо Ботев" | да | не | не | не | не | не | да | да – физкултурен салон | да |
| Професионална гимназия "Акад. Сергей П. Корольов" | не | да | да | да | не | да | да | да | да |
| Професионална гимназия по хранително - вкусови и химични технологии | не | не | да | не | не | не | не | да | не |
| Основно училище "Св. Св. Кирил и Методий", с. Яхиново | не | не | не | не | не | не | не | не | не |
| Основно училище "Христо Ботев", с. Самораново | да | не | не | не | не | не | не | не | не |
| Основно училище "Христо Ботев", с. Крайници | не | не | да | не | не | не | не | не | не |
| **Кочериново** |  |  |  |  |  |  |  |  |  |
| **Детски градини** |  |  |  |  |  |  |  |  |  |
| ДГ "Ален мак" | не | не | не | не | не | не | не | не | не |
| **Училища** |  |  |  |  |  |  |  |  |  |
| Средно училище "Христо Ботев" | не | не | да | не | не | не | не | да | да |
| **Кюстендил** |  |  |  |  |  |  |  |  |  |
| **Детски градини** |  |  |  |  |  |  |  |  |  |
| ДГ "Еделвайс" | не | не | не | не | не | не | не | не | не |
| ДГ "Мечта" | не | не | не | не | не | не | неприложимо | да | не |
| ДГ "Слънце" | не | не | не | да | не | не | не | да | да |
| ДГ "1 юни" | не | не | да | не | не | не | не | да | не |
| ДГ "Май" | не | не | не | да | не | не | не | да | не |
| ДГ "Славейче" | не | не | да | да | не | не | не | не | да |
| **Училища** |  |  |  |  |  |  |  |  |  |
| Професионална гимназия по селско стопанство "Св. Климент Охридски" | не | не | не | не | не | не | не | не | не |
| Основно училище "Професор Марин Дринов" | да  в база 1 | да  в база 1 | да | не | не | не | не | не | не |
| Начално училище "Свети Климент Охридски" | не | не | да | да | не | не | не | не | не |
| Езикова гимназия "Д-р Петър Берон" | да | не | да | да | не | не | не | не | да |
| Природоматематическа гимназия "Проф. Емануил Иванов" | не | Да, не е монтирана към момента | да | да | не | не | да | не | да |
| Професионална техническа гимназия " Джон Атанасов " | не | да | не | не | не | не | не | не | да |
| Професионална гимназия по икономика и мениджмънт "Йордан Захариев" | да | не | да | да | не | не | да | да | да |
| Спортно училище "Васил Левски" | да | не | да | да | не | не | не | не | не |
| Шесто основно училище "Св. Паисий Хилендарски" | да | не | да | не | не | не | да | не | да |
| Професионална гимназия по туризъм "Никола Йонков Вапцаров" | не | да | да | не | не | не | не | не | да |
| Професионална гимназия по лека промишленост "Владимир Димитров-Майстора" | да | не | да | да | не | не | не | не | да |
| Основно училище "Св. Св. Кирил и Методий" | не  да | не  не | да  да | не  не | не  не | не  не | не  не | не  не | не  не |
| Начално училище "Св. Св. Кирил и Методий" - Раждавица | не | не | да | да | не | не | не | не | не |
| **Невестино** |  |  |  |  |  |  |  |  |  |
| **Детски градини** |  |  |  |  |  |  |  |  |  |
| ДГ "Райна Княгиня" | не | не | не | не | не | не | не | не | не |
| **Училища** |  |  |  |  |  |  |  |  |  |
| Основно училище "Христо Ботев" | да | не | да | да | не | не | да | да | да |
| **Рила** |  |  |  |  |  |  |  |  |  |
| **Детски градини** |  |  |  |  |  |  |  |  |  |
| ДГ "Д-р Тодора Миладинова" | не | не | да | да | не | не | да | да | не |
| **Училища** |  |  |  |  |  |  |  |  |  |
| Основно училище "Аверкий Попстоянов" | не | не | да | не | не | не | не | не | не |
| **Сапарева баня** |  |  |  |  |  |  |  |  |  |
| **Детски градини** |  |  |  |  |  |  |  |  |  |
| ДГ "Света Анна" | да | да | да | да | не | да | да | да | да |
| **Училища** |  |  |  |  |  |  |  |  |  |
| Средно училище "Христо Ботев" | да | не | да | не | не | не | не | не | да |
| **Трекляно** |  |  |  |  |  |  |  |  |  |
| **Училища** |  |  |  |  |  |  |  |  |  |
| Основно училище "Св. Климент Охридски" | не | не | да | не | не | не | не | не | не |

**Източник**: По данни от Анализ на потребностите от подкрепата за личностно развитие на децата и учениците на общините от област Кюстендил и РУО- Кюстендил.

В нито една от образователните институции не е изградена напълно специализирана подкрепяща среда. Липсват логопедични кабинети, както и обзаведени помещения, даващи възможност за наличие на учебни места за деца в инвалидни колички, с увреден слух или с намалено/увредено зрение. За децата и учениците на допълнителна подкрепа с увреден слух и нарушено зрение подпомагани от РЦПППО-Кюстендил, са осигурени зрителен и слухов педагог.

В края на 2020 година в община Сапарева баня е приключен проект с наименование „Ремонт и модернизация на Детска градина „Св. Ана“, гр. Сапарева баня (включително базите в с. Ресилово и с. Овчарци), финансиран от Държавен фонд „Земеделие“ за отпускане на безвъзмездна помощ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7. „Основни услуги и обновяване на селата в селските райони“ по Програма за развитие на селските райони за периода 2014-2020, съфинансирана от Европейския земеделски фонд за развитие на селските райони и съфинансиран от община Сапарева баня на обща стойност над 1 500 000 лв.

По проекта са изцяло ремонтирани основната сграда на ДГ „Св. Ана“. Обзавеждането е много добро. Оборудвани са с нови съвременни учебно—технически средства в групите, с цел създаване на среда, близка до семейната, достъпна и естетически издържана, креативна и провокираща детето за дейност.

През 2021 година е извършен цялостен ремонт на дворното пространство в двора на СУ „Христо Ботев“- гр. Сапарева баня на стойност над 750 000 лв. като с ПМС са отпуснати 650 000 лв., а останалата част по проекта е дофинансирана от Община Сапарева баня. В двора на училището са изградени нови игрища и съоръжения за спорт на открито, класна стая на открито с перголи с пейки за отдих на учениците и др.

**Специализирана подкрепяща среда в образователните институции на територията на област Кюстендил**

| **Община/ Институции** | **Логопедични кабинети** | **Ресурсни кабинети** | **Обзаведени помещения, даващи възможност за:** | | |
| --- | --- | --- | --- | --- | --- |
| **Учебни места за ученици в инвалидни колички** | **Учебни места за ученици с увреден слух** | **Учебни места за ученици с намалено/**  **увредено зрение** |
| **Бобов дол** |  |  |  |  |  |
| **Детски градини** |  |  |  |  |  |
| ДГ "Дружба" | не | не | да | не | не |
| ДГ "Миньор" | не | да | не | не | не |
| **Училища** |  |  |  |  |  |
| Основно училище "Никола Йонков Вапцаров" | да | да | не | не | не |
| Средно училище "Христо Ботев" | не | не | не | не | не |
| ПГ Бобов дол | не | не | не | не | не |
| Средно училище "Доктор Петър Берон" | 0 | 0 | 0 | 0 | 0 |
| **Бобошево** |  |  |  |  |  |
| **Детски градини** |  |  |  |  |  |
| ДГ "Здравец" | 0 | да | 0 | 0 | 0 |
| **Училища** |  |  |  |  |  |
| Основно училище "Св. св. Кирил и Методий" | 0 | да | 0 | 0 | 0 |
| **Дупница** |  |  |  |  |  |
| **Детски градини** |  |  |  |  |  |
| ДГ "Мечта" | 0 | да | 0 | 0 | 0 |
| ДГ "Детелина" | 0 | не | 0 | 0 | 0 |
| ДГ "Зора" | 0 | да | 0 | 0 | 0 |
| ДГ "Калина" | 1 | да | 0 | 1 | 0 |
| ДГ "Слънце" | 0 | не | 0 | 0 | 0 |
| ДГ "Радост" | 0 | да | 0 | 0 | 0 |
| **Училища** |  |  |  |  |  |
| Основно училище "Св.Св. Кирил и Методий", гр. Дупница | 0 | да | 0 | 0 | 0 |
| Средно езиково училище "Св. Паисий Хилендарски" | 1 | да | 0 | 0 | 0 |
| Основно училище "Неофит Рилски" | 1 | Да-2 | 8 | 0 | 0 |
| Основно училище "Христаки Павлович" | 0 | да | 0 | 0 | 0 |
| Основно училище "Евлоги Георгиев" | 1 | да | 0 | 0 | 1 |
| Основно училище "Свети Климент Охридски" | 1 | да | 0 | 0 | 0 |
| Професионална гимназия по облекло и стопанско управление | 0 | да | 0 | 0 | 0 |
| Професионална гимназия по транспорт | 0 | да | 0 | 0 | 0 |
| Профилирана гимназия "Христо Ботев" | 0 | да | 0 | 0 | 0 |
| Професионална гимназия "Акад. Сергей П. Корольов" | 0 | да | 0 | 0 | 0 |
| Професионална гимназия по хранително - вкусови и химични технологии | 0 | 1 | 0 | 0 | 0 |
| Основно училище "Св. Св. Кирил и Методий", с. Яхиново | 1 | да | 0 | 0 | 0 |
| Основно училище "Христо Ботев", с. Самораново | 1 | да | 0 | 0 | 0 |
| Основно училище "Христо Ботев", с. Крайници | 0 | да | 0 | 0 | 0 |
| **Кочериново** |  |  |  |  |  |
| **Детски градини** |  |  |  |  |  |
| ДГ "Ален мак" | 0 | да | 0 | 0 | 0 |
| **Училища** |  |  |  |  |  |
| Средно училище "Христо Ботев" | 0 | да | 0 | 0 | 0 |
| **Кюстендил** |  |  |  |  |  |
| **Детски градини** |  |  |  |  |  |
| ДГ "Еделвайс" | 0 | не | 0 | 0 | 0 |
| ДГ "Мечта" | 2 | Да-2 | 0 | 0 | 0 |
| ДГ "Слънце" | 4 | Да-2 | 0 | 1 | 0 |
| ДГ "1 юни" | 0 | да | 0 | 0 | 0 |
| ДГ "Май" | 0 | не | 0 | 0 | 0 |
| ДГ "Славейче" | 0 | да | 1 | 0 | 0 |
| **Училища** |  |  |  |  |  |
| Професионална гимназия по селско стопанство "Св. Климент Охридски" | 0 | да | 0 | 0 | 0 |
| Основно училище "Професор Марин Дринов" | 0 | Да-2 | 0 | 0 | 0 |
| Начално училище "Свети Климент Охридски" | 0 | да | 0 | 2 | 4 |
| Езикова гимназия "Д-р Петър Берон" | 0 | не | 0 | 0 | 0 |
| Природоматематическа гимназия "Проф. Емануил Иванов" | 0 | не | 0 | 1 | 1 |
| Професионална техническа гимназия " Джон Атанасов " | 0 | не | 0 | 0 | 0 |
| Професионална гимназия по икономика и мениджмънт "Йордан Захариев" | 0 | да | 1 | 0 | 0 |
| Спортно училище "Васил Левски" | 0 | не | 0 | 0 | 0 |
| Шесто основно училище "Св. Паисий Хилендарски" | 1 | да | 1 | 1 | 1 |
| Професионална гимназия по туризъм "Никола Йонков Вапцаров" | 0 | не | 0 | 0 | 0 |
| Професионална гимназия по лека промишленост "Владимир Димитров-Майстора" | 0 | да | 1 | 0 | 0 |
| Основно училище "Св. Св. Кирил и Методий" | 2 | Да-3 | 0 | 0 | 0 |
| Начално училище "Св. Св. Кирил и Методий" | 0 | не | 0 | 0 | 0 |
| **Невестино** |  |  |  |  |  |
| **Детски градини** |  |  |  |  |  |
| ДГ "Райна Княгиня" | 0 | не | 0 | 1 | 0 |
| **Училища** |  |  |  |  |  |
| Основно училище "Христо Ботев" | 0 | да | 0 | 0 | 0 |
| **Рила** |  |  |  |  |  |
| **Детски градини** |  |  |  |  |  |
| ДГ "Д-р Тодора Миладинова" | 0 | да | 0 | 0 | 0 |
| **Училища** |  |  |  |  |  |
| Основно училище "Аверкий Попстоянов" | 0 | да | 0 | 0 | 0 |
| **Сапарева баня** |  |  |  |  |  |
| **Детски градини** |  |  |  |  |  |
| ДГ "Света Анна" | 2 | да | 4 | 1 | 0 |
| **Училища** |  |  |  |  |  |
| Средно училище "Христо Ботев" | 1 | да | 0 | 0 | 0 |
| **Трекляно** |  |  |  |  |  |
| **Училища** |  |  |  |  |  |
| Основно училище "Св. Климент Охридски" | 0 | не | 0 | 0 | 0 |

**Източник:** По данни от Анализ на потребностите от подкрепата за личностно развитие на децата и учениците на общините от област Кюстендил и РУО – Кюстендил.

Институциите в системата на образованието работят по подобряване на материалната база в детските градини и училищата, но тя все още не е достатъчна за качествено обучение на деца и ученици със специални образователни потребности. Архитектурната достъпност е факт само за една част от образователните институции.

## 4. Идентифицирани потребности за подкрепа за личностно развитие на децата и учениците от област Кюстендил

На основата на разработените SWOT анализи на потребностите от подкрепата за личностно развитие на децата и учениците в общините, са изведени и обобщени потребностите за подкрепа за личностно развитие на децата и учениците от област Кюстендил. Информацията е систематизирана в следващата таблица, като наличието на данни подкрепящи идентифицирането и релевантността на всяка една от потребностите е посочена по общини. За част от потребностите, в някои от анализите на общините не е посочена информация, от която да бъде направена преценка на необходимостта от интервенция. Тъй като това не дава основание да се приеме, че в съответната община потребността отсъства, в рамките на обобщението, съответното обстоятелство е констатирано и отбелязано с различен символ (виж Легендата под таблицата).

**Осигурена обща и допълнителна подкрепа за личностно развитие на децата и учениците от училищата и детските градини в Област Кюстендил**

|  | **Община Бобов дол** | **Община Бобошево** | **Община Дупница** | **Община Кочериново** | **Община Кюстендил** | **Община Невестино** | **Община Рила** | **Община Сапарева баня** | **Община Трекляно** |
| --- | --- | --- | --- | --- | --- | --- | --- | --- | --- |
| **Осигурена обща подкрепа за личностно развитие в детската градина, която е насочена към всички деца в групата и гарантира участието и изявата им в образователния процес и в дейността на детската градина** | | | | | | | | | |
| 1. екипна работа между учителите и другите педагогически специалисти; | 🗸 | 🗸 | 🗸 | 🗸 | 🗸 | 🗸 | 🗸 | 🗸 | НП |
| 2. занимания по интереси; | 🗸 | 🗸 | 🗸 | 🗸 | 🗸 | 🗸 | 🗸 | 🗸 | НП |
| 3. грижа за здравето, въз основа на информация от родителя, представителя на детето или лицето, което полага грижи за детето, за здравословното състояние на детето и за проведени медицински изследвания и консултации и при взаимодействие с медицинския специалист в здравния кабинет в детската градина | 🗸 | 🗸 | 🗸 | 🗸 | 🗸 | 🗸 | 🗸 | 🗸 | НП |
| 4. ранно оценяване на потребностите и превенция на обучителните затруднения. | 🗸 | 🗸 | 🗸 | 🗸 | 🗸 | х | 🗸 | 🗸 | НП |
| **Осигурена обща подкрепа за личностно развитие в детската градина, която е насочена към превенцията на обучителните затруднения, се изразява във включване на отделни деца в дейности според техните потребности** | | | | | | | | | |
| 1. обучение чрез допълнителни модули за деца, които не владеят български език – дейността се извършава от учителите в групата в детската градина; | 🗸 | 🗸 | 🗸 | 🗸 | 🗸 | 🗸 | 🗸 | 🗸 | 🗸 |
| 2. прилагане на програми за психомоторно, познавателно и езиково развитие, индивидуална и групова работа при установени езикови и/или емоционално-поведенчески, и/или сензорни затруднения – дейността се извършва от психолог, логопед или от друг педагогически специалист при необходимост - рехабилитатор на слуха и говора и др. | 🗸;○ | х | 🗸;○ | ○ | 🗸;○ | 🗸 | 🗸 | 🗸 | 🗸 |
| **Осигурена обща подкрепа за личностно развитие в училището, която е насочена към всички деца в подготвителна група за задължително предучилищно образование и към всички ученици в класа, гарантира участието и изявата им в образователния процес и в дейността на училището** | | | | | | | | | |
| 1. екипна работа между учителите и другите педагогически специалисти; | 🗸 | 🗸 | 🗸 | 🗸 | 🗸 | 🗸 | 🗸 | 🗸 | 🗸 |
| 2. кариерно ориентиране на учениците; | 🗸 | 🗸 | 🗸 | 🗸 | 🗸 | 🗸 | 🗸 | 🗸 | 🗸 |
| 3. занимания по интереси; | х | х | х | х | 🗸 | х | х | х | 🗸 |
| 4. библиотечно-информационно обслужване; | 🗸 | 🗸 | 🗸 | 🗸 | 🗸 | 🗸 | 🗸 | 🗸 | 🗸 |
| 5. грижа за здравето въз основа на информация от родителя, представителя на детето или лицето, което полага грижи за детето, за здравословното състояние на детето и за проведени медицински изследвания и консултации и при взаимодействие с медицинския специалист в здравния кабинет в училището; | 🗸 | х | 🗸 | 🗸 | 🗸 | 🗸 | 🗸 | 🗸 | 🗸 |
| 6. осигуряване на общежитие; | х | 🗸 | 🗸 | х | 🗸 | 🗸 | 🗸 | 🗸 | 🗸 |
| 7. поощряване с морални и материални награди; | 🗸 | 🗸 | 🗸 | 🗸 | 🗸 | 🗸 | 🗸 | 🗸 | 🗸 |
| 8. дейности за превенция на насилието и преодоляване на проблемното поведение; | 🗸;○ | х | 🗸;○ | ○ | 🗸;○ | 🗸 | 🗸 | 🗸 | 🗸 |
| 9. дейности за превенция на обучителните затруднения, включително логопедична работа. | 🗸 | 🗸 | 🗸 | 🗸 | 🗸 | 🗸 | 🗸 | 🗸 | х |
| **Осигурена допълнителна подкрепа за личностно развитие на децата и учениците** | | | | | | | | | |
| 1. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания; | ○ | х | ○;🗸 | ○ | ○;🗸 | х | ○ | 🗸;○ | х |
| 2. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти; | 🗸 | 🗸 | 🗸 | х | 🗸 | 🗸 | х | 🗸 | х |
| 3. предоставяне на обучение по специалните учебни предмети за учениците със сензорни увреждания; | х | х | х | х | х | х | х | ○ | х |
| 4. ресурсно подпомагане. | ○ | ○ | ○;🗸 | ○ | ○;🗸 | ○ | ○ | 🗸;○ | х |

**Източник:** По данни от Анализ на потребностите от подкрепата за личностно развитие на децата и учениците на общините от област Кюстендил.

**Легенда:**

🗸 - налични данни и информация за осигурена дейност/форма на подкрепа;

х – идентифицирана потребност от осигуряване на подкрепа за личностно развитие: липса на данни и информация за осигурена дейност/форма на подкрепа и/или същата не се осигурява от образователните институции на територията на съответната община;

○ – идентифицирана потребност от осигуряване на подкрепа за личностно развитие: налични данни и информация, че съответната дейност/форма на подкрепа се осъществява в отделни образователни институции самостоятелно или с външна подкрепа (доставчици на социални услуги/ЦПЛР/община/РЦПППО).

# II. Предизвикателства

Законът за предучилищното и училищното образование поставя изискване за разработване на Областна стратегия за подкрепа за личностно развитие на децата и учениците въз основа на общински анализи от подкрепа. В процеса на разработване на Областната стратегия се включват и описват предизвикателствата, стратегическите цели и дейности, които са в синхрон с философията и концепцията на приобщаващото образование.

За успешно прилагане в практиката на организацията, принципите и процедурите, изисквани от Закона за предучилищното и училищното образование и Наредбата за приобщаващото образование се поставят редица предизвикателства. В основата са необходимостта от разширяване на компетентностите на педагогическия персонал за целите на приобщаващото образование, промяната във финансирането на общата и допълнителна подкрепа, разширяване и засилване на партньорството и взаимодействието на всички участници и институции.

Философията на приобщаващото образование поставя необходимостта пред педагогическите специалисти за придобиване на компетентности, свързани с новите нормативни промени, както и осмисляне на собствения си педагогически опит с родители, добрите си практики, възможностите за развитие на тези практики и обогатяването им с нови идеи. Приобщаващото образование изисква разширяване на кръга от педагогически специалисти в екипна работа като основен подход в неговата реализация.

Осъществяването на ценностите и на организацията на приобщаващото образование изисква просветеност на родителската общност, чувствителност на обществото към проблемите на децата и учениците, разбиране за отговорностите на всички и за необходимата толерантност и търпимост. За осъществяване на процеса е необходимо фокусиране върху всички участници в процеса на образование – деца, родители, педагогически специалисти.

# III. Стратегически цели и дейности

**Визия**

Осигурено качествено образование, основано на индивидуалните потребности на децата и учениците от област Кюстендил.

**Мисия**

Създаване на условия и осигуряване на базисни ресурси за предоставяне на ефективна и ефикасна обща и допълнителна подкрепа за личностно развитие на децата и учениците в област Кюстендил.

**Стратегически цели**

*Стратегическа цел №1.* Създаване на подходяща социално-психологическа среда за личностно развитие на децата и учениците от Област Кюстендил

*Стратегическа цел №2.* Осигуряване на специалисти и повишаване на компетентностите на педагогическия персонал за задоволяване на потребностите от подкрепа за личностно развитие на децата и учениците в Област Кюстендил

*Стратегическа цел №3.* Създаване на подкрепяща среда и подобряване на условията за личностно развитие за деца и ученици, вкл. и със специални образователни потребности от Област Кюстендил

*Стратегическа цел №4.* Развитие и разширяване на мрежата от образователни институции за предоставяне на обща и допълнителна подкрепа за личностно развитие на територията на Област Кюстендил

*Стратегическа цел №5.* Повишаване ефикасността на взаимодействие между участниците в образователния процес и институциите за осигуряване на най-добрия интерес на детето и ученика

*Стратегическа цел №6.* Създаване на условия за активно сътрудничество на образователните институции и гражданското общество за целите на приобщаващото образование

Отделните стратегически цели, по своята същност обединяват набор от дейности (мерки и интервенции), подчинени на мисията и визията на стратегията, едновременно с това попадащи в определено тематично направление.

Стратегическа цел №1: Създаване на подходяща социално-психологическа среда за личностно развитие на децата и учениците от Област Кюстендил

**Дейности:**

1) Ранно оценяване на развитието на децата и риска от обучителни затруднения на децата в детската градина и в предучилищните групи в образователните институции;

2) Осигуряване на логопедична подкрепа като превенция на последващи обучителни затруднения;

3) Прилагане на методи и подходи за ефективна работа с деца и ученици с обучителни затруднения в рамките на предоставяната обща подкрепа от образователните институции;

4) Оказване на педагогическа и психологическа подкрепа за преодоляване на трудности в обучението, процеса на учене и комуникацията в учебна среда, включително осъществяване на взаимодействие с родителите;

5) Осигуряване на условия и ресурси за развитие на интересите, способностите, компетентностите и изявата на децата и учениците в областта на науките, технологиите, изкуствата и спорт;

6) Кариерно консултиране и ориентиране на учениците в зависимост от потребностите, интересите, способностите, предпочитанията и ценностите;

7) Осигуряване на кариерно ориентиране според способностите и потребностите на учениците със СОП;

8) Планиране и реализиране на дейности за превенция на тормоза и насилието, както и дейности за мотивация, реакция и преодоляване на проблемно поведение и нарушения на дисциплината от деца и ученици;

9) Участие в общински, областни, национални проекти, програми и форуми в областта на науките, технологиите, изкуствата и спорта за осигуряване на личностно развитие на децата и учениците и стимулиране на инициативност и творчески потенциал, вкл. и за деца със СОП;

10) Създаване на система за поощрения на децата и учениците;

11) Идентифициране на деца с изявени дарби и осигуряване на допълнителна подкрепа за личностно развитие.

Стратегическа цел №2: Осигуряване на специалисти и повишаване на компетентностите на педагогическия персонал за задоволяване на потребностите от подкрепа за личностно развитие на децата и учениците в Област Кюстендил

**Дейности:**

1) Осигуряване на специалисти в училищата, детските градини и общинските институции за предоставяне на обща и допълнителна подкрепа на децата и учениците, в това число:

- Обезпеченост с педагогически съветници, логопеди, психолози и ресурсни учители в детските градини и училищата;

- Осигуряване на ресурсни учители за краткосрочна и дългосрочна допълнителна подкрепа на децата и учениците със специални образователни потребности по начините, определени от нормативната уредба – назначени в училището и в детската градина, от ЦПЛР на общината или от РЦПППО;

- Въвеждане на практиката за назначаване на помощник на учителя при повече от 3 деца или ученици със СОП в групата/паралелката;

- Използване на професионалните компетенции на специалистите, работещи в социалните услуги с делегирани от държавата дейности (ЦОП, ЦСРИ, ДЦДУ) в подкрепа на децата със СОП, в риск и с хронични заболявания.

2) Повишаване квалификацията на педагогическите специалисти за придобиване и усъвършенстване на компетентностите за идентифициране на потребностите от обща и допълнителна подкрепа, в това число:

- Обучение на класни ръководители за ефективно изпълнение на специфичните допълнителни професионални задължения;

- Провеждане на обучения на училищно, общинско и областно ниво за учители, педагогически съветници и други специалисти, които работят с деца и ученици със СОП;

- Осигуряване на въвеждащо и продължаващо обучение от РЦПППО на лица, назначени на длъжността „помощник на учителя“ за групи и класове с повече от три деца или ученици със СОП;

- Изготвяне на програма за квалификация на педагогически специалисти, работещи с деца и ученици със СОП от Регионалния център за подкрепа на процеса на приобщаващото образование;

- Обучение за използване на утвърдени от Министерството на образованието и науката методики за оценяване (Методика за оценка на образователните потребности на децата и учениците, Методика за функционална оценка и работа с деца с умствена изостаналост и аутистичен спектър на развитие, Методика за оценка на индивидуалните потребности на деца и ученици с множество увреждания), методики за вербално и невербално оценяване, както и други методики и стандартизирани инструменти.

3) Осигуряване на методическа подкрепа на екипите за подкрепа за личностно развитие в училищата и детските градини, в това число:

- Предоставяне на рамка за оценка на индивидуалните потребности от обща подкрепа за личностно развитие на дете/ученик;

- Предоставяне на рамка за оценка на индивидуалните потребности от допълнителна подкрепа за личностно развитие на дете/ученик;

- Подкрепа на учителите за диференцирането на подходи за обучение, които дават различни възможности за групиране на потребностите на учениците и насочване на общата и допълнителната подкрепа в най-голямо съответствие с тях;

- Обучение на педагогическите специалисти в детските градини за извършване на ранно оценяване (скрининг) на развитието на детето и на риска от обучителни затруднения по чл. 8, ал. 3, т. 1 от Наредбата за приобщаващо образование;

- Наблюдение и методическа подкрепа от страна на РЦПППО на ранното оценяване (нормативно основание – чл. 11 от Наредбата за приобщаващо образование);

- Консултиране по конкретни казуси.

4) Сътрудничество между педагогическите специалисти и обмен на добри практики.

Стратегическа цел №3: Създаване на подкрепяща среда и подобряване на условията за личностно развитие за деца и ученици, вкл. и със специални образователни потребности от Област Кюстендил

**Дейности:**

1) Подобряване на техническата инфраструктура в детските градини и училищата за обезпечаване на нуждите от подобряване физическата култура на децата и учениците;

2) Създаване на достъпна физическа и архитектурна среда в образователните институции в област Кюстендил, в това число:

- Изграждане и/или подобряване на входните и комуникационни пространства (достъпност до входа, помещенията и пространствата) в детските градини и училищата;

- Осигуряване на пригодност на учебните помещенията и пространствата, помещенията и пространствата за общо ползване за хора с увреждания, както и достъпни и пригодни санитарно-хигиенни помещения.

3) Подобряване на специализираната подкрепяща среда в образователните институции, в това число:

- Създаване и оборудване на кабинет за ресурсно подпомагане във всяко училище и детска градина, в които има деца със СОП;

- Обновяване на ресурсните кабинети с дидактични материали;

- Обзавеждане на учебни помещения, даващи възможност за обособяване учебни места за ученици в инвалидни колички, с увреден слух, с намалено/увредено зрение, при установена необходимост;

- Осигуряване на подходящи помещения за кабинети за рехабилитация на слуха и говора, на логопедични кабинети и специализирани кабинети;

- Осигуряване на достъп за обслужване на деца и ученици с увреждания в останалите помещения (библиотеки, административни помещения и други);

- Реализиране на проекти, насочени към осигуряване на съвременна образователна среда, достъпност и сигурност на средата.

4) Организиране на необходимите разумни улеснения за участие на учениците със СОП в национални външни оценявания и държавни зрелостни изпити.

Стратегическа цел №4: Развитие и разширяване на мрежата от образователни институции за предоставяне на обща и допълнителна подкрепа за личностно развитие на територията на Област Кюстендил

**Дейности:**

1) Създаване на общински центрове за подкрепа за личностното развитие;

2) Създаване на Центрове за обществена подкрепа;

3) Възлагане от страна на общините на дейностите за подкрепа за личностно развитие на деца и ученици на ЦПЛР в друга община или на доставчици на социални услуги;

4) Развитие на капацитета на училищата и детските градини за успешно прилагане на нормативната уредба, в това число:

- Изготвяне на годишни планове за предоставяне на подкрепа за личностно развитие и обобщен доклад за състоянието на процеса на приобщаващото образование;

- Прилагане на изискванията на наредба № 6 за усвояването на българския книжовен език.

5) Развитие на Центъра за подкрепа за личностно развитие – ОДК, Кюстендил, с включване на нови дейности и форми за обща и допълнителна подкрепа.

Стратегическа цел №5: Повишаване ефикасността на взаимодействие между участниците в образователния процес и институциите за осигуряване на най-добрия интерес на детето и ученика

**Дейности:**

1) Взаимодействие с родителите, в това число:

- Повишаване информираността на родителската общност за функциите на психолога, логопеда, рехабилитатора на слуха и говора при осъществяване на психо-социалната рехабилитация и рехабилитацията на комуникативните нарушения;

- Информиране на родителите за възможностите и насочване на учениците със специални образователни потребности след VІІ и Х клас за продължаване на образованието или за придобиване на професионална квалификация от Регионален екип за подкрепа за личностно;

- развитие на децата и учениците със специални образователни потребности към Регионален център за подкрепа на процеса на приобщаващото образование;

- Своевременно информиране и консултиране на родителите на деца в риск от отпадане от специалисти и институции;

- Приобщаване на родителите към училищната общност чрез включването им в дейности на паралелково и училищно.

2) Развитие на ефективни форми за работа с родителите на деца и ученици с обучителни трудности и със специални образователни потребности, в това число:

- Осигуряване на подкрепяща среда за семействата и близките на децата и ученици със СОП - консултиране с психолози, логопеди, социални работници, тренинги и др.;

- Въвеждане на практиката за назначаване на социален работник в училищата и детските градини, който да изпълнява функцията на медиатор между семейството, обкръжението на детето/ученика и образователната институция;

- Определяне на ден в месеца за организиране на „Отворени врати в ДГ/училище“ за посещение на родители;

- Повишаване информираността на родителите относно затрудненията в образователния процес на техните деца и възможностите за преодоляването им (консултации, допълнително обучение, форми за извънкласни и извънучилищни дейности);

- Работа с родителите и с лицата, полагащи грижи, които възпрепятстват децата редовно да посещават детска градина и училище.

3) Работа с родителите на деца и ученици с изявени дарби, в това число:

- Консултиране на родителите на деца с изявени дарби и насочване към специалисти за развитие на детето;

- Разяснителни и информационни кампании за предлаганите услуги за деца с изявени дарби, специалисти в различните сфери на развитие и общински програми и мерки за стимулиране на деца с изявени дарби.

4) Подобряване на координацията и сътрудничеството между институции по отношение на работата с децата в риск и деца, жертви на насилие, в това число:

- Прилагане на Координационния механизъм за взаимодействие при работа в случаи на деца, жертви на насилие или в риск от насилие и за взаимодействие при кризисна интервенция;

- Прилагане на Механизма за противодействие на училищния тормоз между децата и учениците в училище;

- Съвместни дейности на институциите в системата на предучилищното и училищното образование с отдел „Закрила на детето“ и Местните комисии за борба с противообществените прояви на малолетните и непълнолетните (МКБППМН) в подкрепа на деца с рисково поведение и жертви на насилие (периодични срещи, планове за действие, годишни анализи);

- Провеждане на съвместни кампании с РЗИ срещу зависимостите;

- Съвместни срещи, дискусии, беседи с представители на МВР, отдел „Закрила на детето“, МКБППМН.

- Включване в екипите за подкрепа за личностно развитие на децата в риск на представители на органите за закрила на детето и на органите за борба с противообществени появи на малолетни и непълнолетни – чл.188, ал.4 от Закона за предучилищното и училищното образование.

5) Взаимодействия между участниците в образованието и институциите по отношение на отпадането от училище и обединяване на усилията за връщане в образованието на отпаднали ученици, в това число:

- Ангажиране с конкретни мерки на обществените съвети, ученическите съвети, ученици и родители-доброволци в дейности, насочени към приобщаването на ученици в риск, ученици в неравностойно положение и подпомагането им да намерят и заемат своето място в училищния живот и в обществото;

- Развитие на целодневна организация на учебния процес, като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси;

- Сътрудничество с библиотеките, мерки за повишаване на грамотността в полза на предотвратяване на обучителните трудности и отпадане.

6) Междуинституционално сътрудничество и координация, в това число:

- Повишаване ефективността на комуникацията между детски градини, училища, Регионален център за подкрепа на процеса на приобщаващото образование, Регионалното управление на образованието, отделите „Закрила на детето“, общини и всички останали участници в процеса на образование;

- Координация и съгласуваност на действията на ръководствата на детските градини и училищата и Регионален център за подкрепа на процеса на приобщаващото образование с цел обезпечаване на специалисти за оценка на индивидуалните потребности на децата и учениците със специални образователни потребности;

- Формиране на база-данни за специалистите, които предоставят допълнителна подкрепа в област Кюстендил;

- Предоставяне на обобщена информация за състоянието на процеса на приобщаващото образование на областния управител и органите на местното самоуправление/общините от Регионалното управление на образованието, след приключване на учебната година;

- които предоставят допълнителна подкрепа в област Кюстендил;

- Предоставяне на обобщена информация за състоянието на процеса на приобщаващото образование на областния управител и органите на местното самоуправление/общините от Регионалното управление на образованието, след приключване на учебната година.

- Повишаване активността на представителите на всички институции от екипите за обхват по Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст по отношение на предприемане на адекватни мерки за обхващане и задържане в образователната система на децата и учениците.

- Координация и сътрудничество между институциите по конкретни случаи на напускане на образователната система.

Стратегическа цел №6: Създаване на условия за активно сътрудничество на образователните институции и гражданското общество за целите на приобщаващото образование

**Дейности:**

1) Провеждане на разяснителни кампании за преодоляване на непознаването и предразсъдъците, за повишаване на информираността и чувствителността към децата и учениците със специални образователни потребности;

2) Работа с родителските общности за преодоляване на негативни стереотипи и дискриминационни нагласи спрямо различните етноси и децата с увреждания;

3) Осигуряване на достъп до информация за правата и задълженията на децата и учениците, за предлаганите дейности и програми за обучение в институциите в системата на предучилищното и училищното образование и представянето им в достъпен формат като част от условията за равен достъп до образование;

4) Сътрудничество и изграждане на устойчиви партньорства с граждански организации в различни аспекти като квалификация на педагогическите специалисти, осигуряване на специалисти, проучвания, кампания, партньорски проекти;

5) Осигуряване на траен процес на промяна на обществените нагласи в подкрепа на приобщаващото образование чрез разяснителни кампании сред родителската общност;

6) Провеждане на кампании и регионални инициативи по въпросите на приобщаващото образование в сътрудничество с НПО;

7) Развиване на разнообразни форми на сътрудничество с институции, с физически и юридически лица с нестопанска цел за подпомагане процеса на приобщаване на децата и учениците.

# 

# IV. Механизъм за управление, мониторинг и оценка на изпълнението

Областната стратегия се изпълнява на областно ниво от институциите, работещи на областно и на общинско ниво. Общините отговарят за цялостното изпълнение на общинската стратегия на собствената си територия и приноса към изпълнението на областната стратегия. Целите се постигат с общите усилия на всички заинтересовани от процеса страни, в съответствие с компетенциите им и планираните цели и дейности.

След приемането на областната стратегия, в изпълнение на чл. 197, ал .1 и 2 от ЗПУО, всяка община разработва общинска стратегия за личностно развитие на децата и учениците за период от 2 години, която се приема от общинския съвет.

За изпълнение на общинската стратегия, ежегодно до 30 април, общинския съвет, по предложение на кмета и след съгласуване с Регионалното управление на образованието, приема годишен план за изпълнение на дейностите за подкрепа на личностно развитие. Общинските стратегии и съгласуваните и приети годишни общински планове се изпращат на областния управител до 15 май.

Изпълнението на годишните общински планове се координира и отчита на общинско ниво по ред, определен от кметовете на общините и в сроковете, посочени в чл. 197, ал. 3 от ЗПУО. Изпълнението на общинските планове се отчита и на областно ниво – до 01 март на следващата година всяка община трябва да представи в областната администрация отчет за изпълнението на дейностите по общинския годишен план.

За координиране на дейностите по изпълнение на стратегията, със заповед на областния управител се създава екип/комисия за мониторинг, в състава на който участват представители на всички заинтересовани страни – областна администрация, общинските администрации, Регионално управление на образованието, Регионален център за подкрепа на процеса на приобщаващо образование, Център за специална образователна подкрепа, Регионална здравна инспекция, РДСП, Център за кариерно ориентиране и др.

Областният управител определя и ръководител на екипа. Броя и темите на заседанията и разпределението на задачите се определят от екипа под ръководството на неговия председател.

Събирането на информация за изпълнените дейности и постигнатите индикатори по изпълнение на целите на областната стратегия започва три месеца преди да изтече срокът на стратегията. В същия период започва и организацията за изготвянето на нова областна стратегия за следващия период.

Индикатори за оценка на изпълнението

* Брой институции – Центрове за подкрепа за личностно развитие, които осигуряват обща и допълнителна подкрепа;
* Брой преобразувани институции;
* Брой детски градини и училища, които самостоятелно организират и обезпечават ресурсното подпомагане на децата и учениците по чл. 283, ал. 4 от ЗПУО;
* Брой образователни институции, участващи в национални програми и проекти, осигуряващи процеса на приобщаващото образование;
* Брой педагогически специалисти, участвали в обучения за развитие на професионалните компетентности за предоставяне на обща и допълнителна подкрепа за личностно развитие;
* Брой институции със значително подобрение на материалната база – нови елементи на специализирана среда;
* Брой детски градини и училища, в които работят педагогически съветници, психолози, логопеди и помощник на учителя.

# V. Финансиране

Областната стратегия за подкрепа за личностно развитие на децата и учениците в област Кюстендил (2022-2023) има условна финансова рамка, тъй като няма да управлява пряко ресурси. Тя очертава единствено основните източници на финансиране:

- Общински бюджети;

- Делегирани бюджети на училищата и детските градини;

- Бюджети на Министерство на образованието и науката, Министерство на културата, Министерство на здравеопазването, Министерство на младежта и спорта;

- Фондове на ЕС – Оперативна програма „Наука и образование за интелигентен растеж”, Оперативна програма „Развитие на човешките ресурси” и други;

- Частно финансиране, дарения.

# VI. Популяризиране на областната стратегия

Популяризирането на областната стратегия се реализира чрез публикуването й на официалните интернет страници на Областна администрация Кюстендил и Регионалния център за подпомагане на процеса на приобщаващо образование.

# Приложения

Приложение №1. Анализ на потребностите за подкрепа за личностно развитие на децата и учениците в община Бобов дол

Приложение №2. Анализ на потребностите за подкрепа за личностно развитие на децата и учениците в община Дупница

Приложение №3. Анализ на потребностите за подкрепа за личностно развитие на децата и учениците в община Кочериново

Приложение №4. Анализ на потребностите за подкрепа за личностно развитие на децата и учениците в община Кюстендил

Приложение №5. Анализ на потребностите за подкрепа за личностно развитие на децата и учениците в община Невестино

Приложение №6. Анализ на потребностите за подкрепа за личностно развитие на децата и учениците в община Рила

Приложение №7. Анализ на потребностите за подкрепа за личностно развитие на децата и учениците в община Сапарева баня

Приложение №8. Анализ на потребностите за подкрепа за личностно развитие на децата и учениците в община Трекляно

Приложение №9. Анализ на потребностите за подкрепа за личностно развитие на децата и учениците в община Бобошево